open-index/open-wikipedia-markdown huggingface dataset:
അകത്തേത്തറ

അകത്തേത്തറ ഗ്രാമപഞ്ചായത്തിനെക്കുറിച്ചറിയാൻ അകത്തേത്തറ ഗ്രാമപഞ്ചായത്ത് താൾ സന്ദർശിക്കുക.

കേരളത്തിലെ പാലക്കാട് ജില്ലയിലെ ഒരു ചെറിയ ഗ്രാമമാണ് അകത്തേത്തറ'. ധാരാളം സ്വാതന്ത്രൃ സമര സേനാനികൾ ഉള്ളതിനാൽ, കേരളത്തിൻ്റെ ബർദോളി എന്നും അകത്തേത്തറ അറിയപ്പെട്ടിരുന്നു. മഹാത്മാഗാന്ധി 3 തവണ സന്ദർശനം നടത്തിയ ചരിത്രപ്രസിദ്ധമായ ശബരി ആശ്രമം സ്ഥിതി ചെയ്യുന്നത് അകത്തേത്തറയിലാണ്. കേരളത്തിൽത്തന്നെ ആദ്യമായി പട്ടികജാതി വിഭാഗത്തിൽ പെട്ടവരെ സ്വന്തം കുടുബ ക്ഷേത്രമായ കൽമാടം ബാല അയ്യപ്പക്ഷേത്രത്തിൽ പുത്തൻ വെള്ളവസ്ത്രങ്ങൾ നൽകി, കൈ പിടിച്ച് കയറ്റിയതും അകത്തേത്തറയിലാണ്.അകത്തേത്തറ‍. എൻ.എസ്.എസ്. എൻ‌ജിനീയറിങ് കോളജ് അകത്തേത്തറയിലാണ് സ്ഥിതിചെയ്യുന്നത്. ഒരു വലിയ പൂർവ്വവിദ്യാർത്ഥിസംഘടനയും ഈ കലാലയത്തിനുണ്ട്. കേരളത്തിലെ ആദ്യത്തെ ലേബർ ബാങ്ക് അകത്തേത്തറയിലാണ്.

അകത്തേത്തറയിലെ കല്ലേക്കുളങ്ങര ക്ഷേത്രം പ്രശസ്തമാണ്. ദേവിയുടേതെന്നു വിശ്വസിക്കുന്ന രണ്ടു കൈകൾ ഇവിടെ ആരാധിക്കപ്പെടുന്നു. ഇന്ദിരാഗാന്ധി കോൺഗ്രസ് പാർട്ടിയിലെ പിളർപ്പിനു തൊട്ടുപിന്നാലെ ഈ ക്ഷേത്രം സന്ദർശിച്ചിരുന്നു. അതിനുശേഷമാണ് കോൺഗ്രസ് (ഐ)യുടെ ചിഹ്നമായി കൈപ്പത്തി തിരഞ്ഞെടുത്തത് എന്നു പറയപ്പെടുന്നു. 

## അവലംബം

വർഗ്ഗം: പാലക്കാട് ജില്ലയിലെ ഗ്രാമങ്ങൾ
അകതിയൂർ

കേരളത്തിലെ തൃശ്ശൂർ ജില്ലയിലെ ഒരു സെൻസസ് പട്ടണമാണ് അകതിയൂർ.

## ടൂറിസം

ടൂറിസത്തിന് ഏറെ പ്രാധാന്യമുള്ള ഇടമാണ് അകതിയൂർ. ചൊവ്വന്നൂർ,പോർക്കുളം പഞ്ചായത്തുകളുടെ അതിർത്തിയിലുള്ള കലശമല ആരെയും ആകർഷിക്കുന്ന ഇടമാണ്. പരാപോളിക് ആകൃതിയിലുള്ള വലിയ ഇടനാടൻ ചെങ്കൽകുന്നാണ് കലശമല. കുന്നിന് മുകളിൽ വലിയ ഒരു ഗുഹയുണ്ട്. നേരത്തെ കുറുനരികൾ പാർത്തിരുന്ന ഇടമായതിനാൽ നരിമട എന്നും ഈ ഗുഹക്ക് വിളിപ്പേരുണ്ട്. പച്ചപ്പട്ടണിഞ്ഞ വയലേലകളാണ് കലശമലയുടെ മുകളിൽ നിന്നു നോക്കിയാൽ കാണാവുന്ന കാഴ്ച. കലശമലയുടെ വടക്കൻ താഴ്വരയിൽ ഒരു ശിവക്ഷേത്രവും അതിനോട് ചേർന്ന് ഒരു ചോലക്കാടുമുണ്ട്. സൈസീജിയം ട്രാവൻ കൂറിയം എന്ന ശാസ്ത്രീയ നാമത്തിലുള്ള കുളവെട്ടി എന്ന പ്രാദേശിക നാമത്തിലറിയപ്പെടുന്ന ചതുപ്പ് നിലങ്ങളിൽ കാണുന്ന ജലസസ്യം ചോലക്കാടിൽ തിങ്ങി വളരുന്നു. വംശനാശ ഭീഷണിനേരിടുന്ന സസ്യവിഭാഗമായതിനാൽ ഇവ സംരക്ഷിക്കാനുള്ള ദൗത്യം വനംവകുപ്പ് ഏറ്റെടുത്തിട്ടുണ്ട്. 

## ജനസംഖ്യാ കണക്ക്

2001-ലെ ഇന്ത്യാഗവർണ്മെന്റിന്റെ സെൻസസ് അനുസരിച്ച് അകതിയൂരിലെ ജനസംഖ്യ 5273 ആണ്. അതിൽ 47% പുരുഷന്മാരും 53% സ്ത്രീകളുമാണ്. അകതിയൂരിന്റെ സാക്ഷരത നിലവാരം 84% ആണ്. കേരളത്തിലെ മിക്ക സ്ഥലങ്ങളെയും പോലെ ഇത് ഇന്ത്യയിലെ സാക്ഷരതാ നിലവാരമായ 59.5%-ത്തെ ക്കാളും വളരെ മുകളിലാണ്. ഇതിൽ 48% പുരുഷന്മാരും 52% സ്ത്രീകളുമാണ്. ജനസംഖ്യയുടെ 10% 6 വയസ്സിനു താഴെയുള്ള കുട്ടികളാണ്. 

വർഗ്ഗം:തൃശ്ശൂർ ജില്ലയിലെ പട്ടണങ്ങൾ
ആക്കുളം

കേരളത്തിലെ തിരുവനന്തപുരം ജില്ലയിലെ ഒരു വിനോദസഞ്ചാര ഗ്രാമമാണ് **ആക്കുളം**. തിരുവനന്തപുരം നഗരത്തിൽ നിന്ന് ഏകദേശം 10 കിലോമീറ്റർ അകലെയാണ് ആക്കുളം സ്ഥിതിചെയ്യുന്നത്. വേളി കായലിന്റെ ഭാഗമായ ആക്കുളം കായൽ കടലിൽ ചേരുന്നിടത്താണ് ഇതിന്റെ സ്ഥാനം.  ഇന്ത്യയുടെ തെക്കൻ വ്യോമ കമാന്റിന്റെ ആസ്ഥാനം ആക്കുളത്താണ്. 

ആക്കുളം ടൂറിസ്റ്റ് വില്ലേജും ആക്കുളം ബോട്ട് ക്ലബ്ബും ഈ പ്രദേശത്തെ പ്രധാന പിക്നിക് കേന്ദ്രങ്ങളാണ്. തിരുവനന്തപുരത്തെ ലുലു മാൾ ഇതിനടുത്താണ് സ്ഥിതി ചെയ്യുന്നത്. വിനോദ പ്രവർത്തനങ്ങൾക്കായി ഗ്രാമത്തിലെ തടാകത്തിന് സമീപം അടുത്തിടെ ഒരു ചെറിയ ഉദ്യാനം നിർമ്മിക്കപ്പെട്ടു. 2025 ൽ, തടാകത്തിൽ നിന്ന് ഒരു പുതിയ പാസഞ്ചർ ബോട്ട് റൂട്ട് സ്ഥാപിക്കുക എന്ന ലക്ഷ്യത്തോടെ വെസ്റ്റ് കോസ്റ്റ് ജലപാതയുടെ ആക്കുളം-ചേറ്റുവ സ്ട്രെച്ച് കമ്മീഷൻ ചെയ്യാൻ തീരുമാനിച്ചിരുന്നു.  

## ചിത്രശാ‍ല


പ്രമാണം:Aakkulam Tourist village evening.jpg|ആക്കുളം ടൂറിസ്റ്റ് വില്ലേജ്
പ്രമാണം:ആക്കുളം കായൽ.JPG|ആക്കുളം കായൽ
പ്രമാണം:Akkulam shanku.jpg|ആക്കുളം ടൂറിസം ഗ്രാമത്തിലെ ഒരു ശില്പം.


## അവലംബങ്ങൾ

വർഗ്ഗം:തിരുവനന്തപുരം ജില്ലയിലെ വിനോദസഞ്ചാരകേന്ദ്രങ്ങൾ
അഴീക്കോട് (വിവക്ഷകൾ)

അഴീക്കോട് എന്നപേരിൽ രണ്ട് സ്ഥലങ്ങളുണ്ട് കേരളത്തിൽ.

*കണ്ണൂർ ജില്ലയിലുള്ള അഴീക്കോട് ഗ്രാമപഞ്ചായത്ത്.
*അഴീക്കോട് നോർത്ത്
*അഴീക്കോട് നിയമസഭാമണ്ഡലം
*കണ്ണൂർ ജില്ലയിലുള്ള അഴീക്കോട് ഗ്രാമം. എഴുത്തുകാരനും ചിന്തകനും സാമൂഹിക പ്രവർത്തകനുമായ സുകുമാർ അഴീക്കോട് ഇവിടെയാണ് ജനിച്ചത്.
*തൃശൂർ ജില്ലയിലെ കൊടുങ്ങല്ലൂരിനടുത്തുള്ള അഴീക്കോട് എന്ന ഗ്രാമം
കിരൺ ദേശായി

ഒരു ഇന്ത്യൻ എഴുത്തുകാരിയാണ് **കിരൺ ദേശായി**(ജനനം: സെപ്റ്റംബർ 3, 1971). അവരുടെ നോവലായ 'ദ ഇൻഹരിറ്റൻസ്  ഓഫ് ലോസ്സ്' എന്ന നോവലിന് 2006 ലെ മാൻ ബുക്കർ സമ്മാനം ലഭിച്ചു. പ്രശസ്ത എഴുത്തുകാരിയായ അനിത ദേശായിയാണ് മാതാവ്.

## അവലംബം


വർഗ്ഗം:1971-ൽ ജനിച്ചവർ
വർഗ്ഗം:സെപ്റ്റംബർ 3-ന് ജനിച്ചവർ
വർഗ്ഗം:ബുക്കർ സമ്മാനം നേടിയ ഇന്ത്യൻ എഴുത്തുകാർ
വർഗ്ഗം:ഇന്തോ-ഇംഗ്ലീഷ് എഴുത്തുകാർ
എരിമയൂർ ഗ്രാമപഞ്ചായത്ത്

കേരളത്തിലെ പാലക്കാട് ജില്ലയിലുള്ള ഒരു ഗ്രാമപഞ്ചായത്താണ്‌ **എരിമയൂർ**. ആലത്തൂർ താലൂക്കിലാണ് ഈ ഗ്രാമം ഉൾപ്പെടുന്നത്.

## ചരിത്രം
700 വർഷംമുമ്പ് ചേന്ദമംഗലം, പുത്തൻചിറ, പഴുവിൽ, ഏനാമ്മാവ്, പാലയൂർ എന്നീ സ്ഥലങ്ങളിൽനിന്നും എണ്ണക്കച്ചവടവുമായി കുതിരാൻമലയിറങ്ങി മേലാർകോട് കമ്പോളത്തിൽ താമസമുറപ്പിച്ചവരാണ് പഞ്ചായത്തിലെ ക്രിസ്തു മതക്കാർ. കൊടികുത്തി വാണിരുന്ന ജന്മിത്തത കാലഘട്ടത്തിൽ ഭൂസ്വത്തിന്റെ 90% വും ഹിന്ദുക്കളായ സവർണരുടെ കൈയിലായിരുന്നു.

## പഞ്ചായത്ത് രൂപവത്കരണം/ആദ്യകാല ഭരണസമിതികൾ
മദ്രാസ് സംസ്ഥാനത്തിലെ പാലക്കാട് താലൂക്കിൽപ്പെട്ട എരിമയൂർ, കുന്നിശ്ശേരി, വടക്കേത്തറ എന്നീ പഞ്ചായത്ത് ബോർഡുകൾ സംയോജിപ്പിച്ചാണ് 1961 ഡിസംബറിൽ എരിമയൂർ പഞ്ചായത്ത് രൂപവത്കരിച്ചത്. 1963ൽ തിരഞ്ഞെടുപ്പ് നടത്തുന്നതുവരെ ഭരണം സ്പെഷ്യൽ ഓഫീസറുടെ കീഴിലാണ് നടന്നിരുന്നത്. 1963 ഡിസംബർ 13 ന്  വി.എസ്.ഗോപാലൻ അധ്യക്ഷനായുള്ള ആദ്യത്തെ ഭരണസമിതി നിലവിൽ വന്നു.

## സ്ഥലനാമോൽപത്തി
ഒരുമയൂർ' 'ആമയൂർ' എന്നീ പേരുകൾ പരിണമിച്ചുണ്ടായ സ്ഥലനാമമാണ് 'എരിമയൂർ' എന്ന് പഴമക്കാർ പറയുന്നു.
## സാമൂഹ്യ രാഷ്ട്രീയ സാംസ്ക്കാരിക പ്രസ്ഥാനങ്ങൾ
തികച്ചും കർഷക ഗ്രാമമായ എരിമയൂരിന് നാടൻകലകളിലും അനുഷ്ഠാനങ്ങളിലും അധിഷ്ഠിതമായ ഒരു സാംസ്കാരിക പൈതൃകമാണുള്ളത്. മൃദംഗം വായനയിൽ1930-കളിൽ ഏറെ പ്രശസ്തനായിരുന്നു കുറിശ്ശേരി മണിഅയ്യർ. ഗ്രന്ഥശാല സംഘത്തിന്റെ അംഗീകാരമുള്ള വായനശാലയാണ് 1957-ൽ സ്ഥാപിതമായ ജ്യോതി ഗ്രാമീണ വായനശാല. 1957-ൽ സ്ഥാപിതമായ എരിമയൂർ പഞ്ചായത്ത് സാംസ്കാരിക നിലയം കുറിശ്ശേരിയിലാണ് . 1892-ൽ കുട്ടാല സീതാരാമയ്യൻ കുനിശ്ശേരിയിൽ സ്ഥാപിച്ച എയ്ഡഡ് എലിമെന്ററി സ്കൂളാണ് പഞ്ചായത്തിലെ ആദ്യത്തെ സ്കൂൾ.

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
കൊല്ലങ്കോട്

കേരളത്തിലെ പാലക്കാട് ജില്ലയിലെ ചിറ്റൂർ താലൂക്കിൽ കൊല്ലങ്കോട് ബ്ലോക്ക് പഞ്ചായത്തിൽ സ്ഥിതി ചെയ്യുന്ന പട്ടണം ആണ് കൊല്ലങ്കോട്. 

കേരളം-തമിഴ്നാട് അതിർത്തിക്കു സമീപം, നെല്ലിയാമ്പതി മലനിരകളുടെ താഴ്‌വരയിലുള്ള ഗ്രാമമാണ് കൊല്ലങ്കോട്.  കേരളത്തിൽ വേങ്ങനാട് എന്നറിയപ്പെട്ട ഈ പ്രദേശം പിന്നീട് സാമൂതിരിയുടെ സാമന്തൻമാരായ കൊല്ലങ്കോട് രാജവംശത്തിന്റെ ഭരണത്തിലായിരുന്നു.

നെൽവയലുകളുടെ പച്ചപ്പരപ്പ്, പാടവരമ്പുകളിൽ പീലി വിരിച്ചതുപോലെ തെങ്ങുകളും കരിമ്പനകളും, ഓല മേഞ്ഞ പുരകൾ, ഇല്ലിയും പൂച്ചെടികളും കൊണ്ട് തീർത്ത വേലിക്കെട്ട്... സഞ്ചരിക്കുന്ന വാഹനം ടൈം മെഷീൻ ആണോ എന്നു സഞ്ചാരികൾക്കു തോന്നിപ്പിക്കുന്ന പാലക്കാടൻ ഗ്രാമക്കാഴ്ചകൾ. ഇന്നലെകളിലെ കേരളത്തിന്റെ ഗ്രാമത്തനിമ ഇന്നും നിലനിർത്തുന്ന കൊല്ലങ്കോട് ഇന്ത്യയിലെ ഏറ്റവും സുന്ദരമായ പത്തു ഗ്രാമങ്ങളിൽ ഒന്നായി തിരഞ്ഞെടുക്കപ്പെട്ടു. 

## കൊല്ലങ്കോടിന് അടുത്തുള്ള വിനോദസഞ്ചാര സ്ഥലങ്ങൾ

* നെല്ലിയാമ്പതി
* പോത്തുണ്ടി ഡാം
* സീതാകുണ്ട്
* പറമ്പിക്കുളം
* മുതലമട റെയിൽവേ സ്റ്റേഷൻ 
* ചിങ്ങംചിറ 
* താമരപാടം 
* വെള്ളരിമെട് 

## എത്തിച്ചേരാനുള്ള വഴി

* കൊല്ലങ്കോട് റെയിൽവേ സ്റ്റേഷൻ 1 കിലോമീറ്റർ അകലെ.
* ഏറ്റവും അടുത്തുള്ള വിമാനത്താവളം: കോയമ്പത്തൂർ, പാലക്കാട് പട്ടണത്തിൽ നിന്നും ഏകദേശം 24 കി.മി. അകലെ.

## ഇവയും കാണുക

കൊല്ലങ്കോടിന് ഏറ്റവും അടുത്തുള്ള മീറ്റർ ഗേജ് റയിൽ‌വേ സ്റ്റേഷൻ കൊല്ലങ്കോട് ഠൌണിൽ നിന്നും രണ്ടു കിലോമീറ്റർ അകലെയുള്ള *കൊല്ലങ്കോട് റെയിൽ‌വേ സ്റ്റേഷൻ* ആണ്. റയിൽ‌വേസ്റ്റേഷൻ നിൽക്കുന്ന സ്ഥലം ഊട്ടറ എന്നും അറിയപ്പെടുന്നു. ഊട്ടറ പാലക്കാട്-കൊല്ലങ്കോട് റോഡിലുള്ള ഒരു സ്ഥലമാണ്.

*കൊല്ലങ്കോട് റെയിൽ‌വേ സ്റ്റേഷൻ* സ്ഥിതി ചെയ്യുന്നത് പാലക്കാട് - ദിണ്ടിഗൽ *മീറ്റർഗേജ്* പാതയിലാണ് . ഈ പാതയിലെ ഒരു പ്രധാന സ്റ്റേഷനായ പളനി ഒരു പ്രധാനപ്പെട്ട തീർഥാടന കേന്ദ്രമാണ്. 

കൊല്ലങ്കോട് റെയിൽവേ സ്റ്റേഷൻ ഇപ്പോൾ ബ്രോഡ് ഗേജ് ആണ്.

തിരുവനന്തപുരം -മദുരൈ അമൃത എക്സ്പ്രസ്സ്‌ ഇപ്പോൾ കൊല്ലങ്കോടിൽ കൂടിയാണ് ഓടുന്നത്.

## പുറത്തുനിന്നുള്ള കണ്ണികൾ
*http://www.Palakkad.tk  - പാലക്കാട് വിവരങ്ങൾ
*http://www.koduvayur.net  - കൊടുവായൂരിനു ചുറ്റുമുള്ള സന്ദർശന സ്ഥലങ്ങൾ
*http://www.TattaMangalam.com - തത്തമംഗലത്തിന്റെ വെബ് വിലാസം 

വർഗ്ഗം:പാലക്കാട് ജില്ലയിലെ പട്ടണങ്ങൾ
കുഴൽമന്ദം

കേരളത്തിലെ പാലക്കാട് ജില്ലയിലെ ഒരു ചെറിയ ഗ്രാമമാണ് **കുഴൽമന്ദം**. ഈ സ്ഥലത്തുനിന്ന് കൃഷ്ണൻ മന്ദമായി കുഴൽ ഊതി എന്നാണ് ഐതിഹ്യം. സ്ഥലപ്പേരിന്റെ ഉൽഭവവും അതിൽനിന്നു തന്നെ. കുഴൽമന്ദം പഞ്ചായത്ത്‌ ആലത്തൂർ താലൂക്കിൽ ആണ് സ്ഥിതിചെയ്യുന്നത്.
 
ഈ സ്ഥലം കുഴൽമന്ദത്തെ അഗ്രഹാരത്തിനും ക്ഷേത്രങ്ങൾക്കും പ്രശസ്തമാണ്.കുഴൽമന്ദത്തുകാരനായ കുഴൽമന്ദം രാമകൃഷ്ണൻ 501 മണിക്കൂർ നേരം ഒറ്റയിരിപ്പിന് മൃദംഗം വായിച്ച് 2009-ൽ ഗിന്നസ് ബുക്കിൽ സ്ഥാനം പിടിച്ചു. 

കുഴൽമന്ദത്തിലെ ചന്തപ്പുരയിൽ എല്ലാ ശനിയാഴ്ചയും കന്നുകാലി ചന്തയും പച്ചക്കറി ചന്തയും നടന്നു വരുന്നു. പ്രധാനമായും തമിഴ്നാട്ടിൽ നിന്നും ആണ് ഇവിടേയ്ക്ക് കന്നുകാലികളെ കച്ചവടത്തിനായി കൊണ്ടുവരുന്നത്‌.

## കുഴൽമന്ദത്തെ പ്രധാന ക്ഷേത്രങ്ങൾ
* അഴകൊത്ത മഹാദേവ ക്ഷേത്രം
* മരുതൂർ ശ്രീകൃഷ്ണ  ക്ഷേത്രം
* ലക്ഷ്മിനാരായണ സ്വാമി ക്ഷേത്രം, കുഴൽമന്ദം അഗ്രഹാരം
* വിശ്വേശ്വര ക്ഷേത്രം, കുഴൽമന്ദം അഗ്രഹാരം 
* ഗണപതി ക്ഷേത്രം, കുഴൽമന്ദം അഗ്രഹാരം

## പ്രധാനപ്പെട്ട ഉത്സവങ്ങൾ
കുഴൽമന്ദം അഗ്രഹാരത്തിലെ ക്ഷേത്രങ്ങളിലെ പ്രധാന ഉത്സവങ്ങൾ താഴെപ്പറയുന്നവ ആണ്. 
* കന്നിമാസത്തിലെ (സെപ്റ്റംബർ - ഒക്ടോബർ) നവരാത്രി-ഉറിയടി ഉത്സവം
* മേടമാസത്തിലെ (ഏപ്രിൽ-മെയ്) പ്രതിഷ്ഠാ ദിനം

## വിദ്യാഭ്യാസ സ്ഥാപനങ്ങൾ
* സി. എ. ഹൈ സ്കൂൾ
* യൂണിയൻ ജൂനിയർ ബേസിക് സ്കൂൾ
* ഐ ടി ഐ, കുഴൽമന്ദം
* സി ഡി എ യു പി സ്കൂൾ, ഒലിവ് മൌണ്ട്

## എത്തിച്ചേരുന്ന വഴി
കുഴൽമന്ദം പാലക്കാട് - തൃശ്ശൂർ ദേശീയ പാതയിൽ (ദേശീയപാത - 47) ആണ്.

* ഏറ്റവും അടുത്ത പട്ടണം: പാലക്കാട് - 12 കി.മി അകലെ
* ഏറ്റവും അടുത്തുള്ള റെയിൽ‌വേ സ്റ്റേഷൻ: പാലക്കാട്
* ഏറ്റവും അടുത്തുള്ള വിമാനത്താവളം: കോയമ്പത്തൂർ - 65 കി.മി. അകലെ

## അവലംബം


## പുറത്തുനിന്നുള്ള കണ്ണികൾ
* കുഴൽമന്ദം ഗണപതിയമ്പലം
* കുഴൽമന്ദം ലക്ഷ്മിനാരായണ സ്വാമി ക്ഷേത്രം
* കുഴൽമന്ദം വിശ്വേശ്വരക്ഷേത്രം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
വണ്ടാഴി

വണ്ടാഴി ഗ്രാമപഞ്ചായത്തിനെക്കുറിച്ചറിയാൻ വണ്ടാഴി ഗ്രാമപഞ്ചായത്ത് താൾ സന്ദർശിക്കുക.

കേരളത്തിലെ പാലക്കാട് ജില്ലയിലെ ഒരു ചെറിയ ഗ്രാമമാണ് വണ്ടാഴി. ആലത്തൂർ താലൂക്കിലാണ് വണ്ടാഴി സ്ഥിതി ചെയ്യുന്നത്.

## പ്രത്യേകതകൾ
ഇവിടുത്തെ വളരെയധികം സ്ഥലങ്ങളിലായി പരന്നുകിടക്കുന്ന വയലുകൾക്കും ഈ സ്ഥലം പ്രസിദ്ധമാണ്. മൺപാത്രനിർമ്മാണം ഇവിടെ ധാരാളം കണ്ടു വരുന്നു.

## ഉത്സവങ്ങൾ

വണ്ടാഴി ശ്രീ കയറമുത്തൻ സഹായം വേല ഇവിടുത്തെ ഒരു പ്രധാന ആഘോഷമാണ്.

## അവലംബം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
കിഴക്കഞ്ചേരി

chembrasseri

കിഴക്കഞ്ചേരി ഗ്രാമപഞ്ചായത്തിനെക്കുറിച്ചറിയാൻ കിഴക്കഞ്ചേരി ഗ്രാമപഞ്ചായത്ത് താൾ സന്ദർശിക്കുക.

കേരളത്തിലെ പാലക്കാട് ജില്ലയിലെ ഒരു ചെറിയ ഗ്രാമമാണ് **കിഴക്കഞ്ചേരി**. ആലത്തൂർ താലൂക്കിലാണ് കിഴക്കഞ്ചേരി സ്ഥിതി ചെയ്യുന്നത്. കിഴക്കഞ്ചേരി രഥോത്സവം എല്ലാ വർഷവും ഡിസംബർ മാസത്തിൽ നടക്കുന്നു
കിഴക്കേഞ്ചേരി പഞ്ചായത്തിനു കീഴിൽ ഉള്ള സ്ഥലങ്ങൾ ആണ് മൂലംങ്കോട്, മമ്പാട്, കുന്നംകാട്, കോരഞ്ചിറ, വാൽക്കുളമ്പ്, പാലക്കുഴി, കൊന്നയ്ക്കൽകടവു്  ,കാക്കഞ്ചേരി, കണിയമംഗലം, ഇളവംപാടം, കൊഴുക്കള്ളി, പറശ്ശേരി, കരിങ്കയം, ഓടന്തോട്, കുഞ്ചിയാർപതി മുതലായ ഒട്ടനവധി പ്രദേശങ്ങളും അതി മനോഹരമായ പാലക്കുഴി വെള്ളച്ചാട്ടവും സ്ഥിഥി ചെയ്യുന്നത് ഇവിടെയാണ്. കൊന്നയ്ക്കൽ കടവ് ആനയടിയൻ പരുതയിൽ ശിലായുഗ കാലഘട്ടങ്ങളിലെ മാനുഷിക നിർമ്മിതിയായ മുനിയറകൾ കണ്ടെത്തിയിട്ടുണ്ട് . ജില്ല പഞ്ചായത്തിൻ്റെ നേതൃത്വത്തിൽ പാലക്കുഴി വെള്ളച്ചാട്ടത്തിൽ നിന്നും വൈദ്യുതി ഉദ്പാദിപ്പിക്കുന്നതിനുള്ള ചെറുകിട ജലവൈദ്യുത പദ്ധതിയുടെ നിർമ്മാണ പ്രവർത്തനങ്ങൾ നടക്കുന്നുണ്ട്.

**ആരാധനാലയങ്ങൾ**

1 തിരുവറ ശ്രീ മഹാദേവക്ഷേത്രം

2 മൂലംകോട് ശ്രീ ചാത്തൻകുളങ്ങര ഭഗവതി ക്ഷേത്രം

3 കിഴക്കഞ്ചേരി നെടുംപറമ്പത്ത് ഭഗവതിക്ഷേത്രം

4ആനയടിയൻപരുത ശ്രീ ലോകമഹേശ്വരീ ക്ഷേത്രം

## സ്ഥാപനങ്ങൾ
കിഴക്കഞ്ചേരി പഞ്ചായത്ത് ഓഫീസ് സ്ഥിതി ചെയ്യുന്നത് നൈനാങ്കാട്ടിലാണ്.പഞ്ചായത്ത് ഓഫീസിന് സമീപത്തായിട്ടാണ് കൃഷി ഭവൻ. കിഴക്കഞ്ചേരി ഒന്ന് വില്ലേജ് ഓഫീസ് കുന്നങ്കാട്ടിലും, കിഴക്കഞ്ചേരി രണ്ട് വില്ലേജ് ഓഫീസ് കണിയമംഗലത്തും പ്രവർത്തിച്ചുവരുന്നു. കുടുംബാരോഗ്യ കേന്ദ്രം മൂലങ്കോട് കാളത്തോട്ടത്തും, ആയുർവേദ, ഹോമിയോ ആശുപത്രികൾ യഥാക്രമം ആരോഗ്യപുരം,ചെറുകുന്നം എന്നിവടങ്ങളിലായി സ്ഥിതിചെയ്യുന്നു.KSEB സെക്ഷൻ ഓഫീസ് കരുമനശ്ശേരിയിലാണ്. പഞ്ചായത്തിലെ ഏക ഗവ:ഹയർ സെക്കണ്ടറി സ്കൂൾ ( ഹൈസ്കൂൾ സഹിതം ) കിഴക്കഞ്ചേരിയിലും, രണ്ട് ഗവ: LP സ്കൂളുകൾ, പ്ലാച്ചികുളമ്പിലും,കിഴക്കഞ്ചേരിയിലുമായി പ്രവർത്തിച്ചുവരുന്നു.മമ്പാട്,തൃപ്പന്നൂർ,മൂലംകോട്,പിട്ടുക്കാരികുലമ്പ് എന്നിവടങ്ങളിലായി  ഐഡഡ് യു പി വിദ്യാലയങ്ങളും,പുന്നപ്പാടം,എളവംപാടം  ,ചീരകുഴി എന്നിവടങ്ങളിലായി എയിഡഡ്  എൽ പി വിദ്യാലയങ്ങളും സ്ഥിതിചെയ്യുന്നു.ജില്ലാ പഞ്ചായത്ത് സഹായത്താൽ നിർമ്മിച്ച ഗ്യാസ് ശ്മശാനം മമ്പാട് പ്രദേശത്ത് പ്രവർത്തിക്കുന്നു. ഒട്ടേറെ ക്ഷീര വ്യവസായ സംഘങ്ങൾ പ്രവർത്തിക്കുന്നുണ്ട്. മമ്പാട്,ചെറുകുന്നം, ആരോഗ്യപുരം,വാൽകുളമ്പ്, കണച്ചി പരുത,കണ്ണംകുളം മുതലായവയാണ് ഇവയിൽ പ്രധാനപ്പെട്ടത്. സ്വകാര്യ മേഖലയിൽ പ്രവർത്തിക്കുന്ന ഒക്സിജൻ പ്ലാൻ്റ് കണച്ചിപരുതയിലാണ്.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
കാവശ്ശേരി ഗ്രാമപഞ്ചായത്ത്

കേരളത്തിലെ പാലക്കാട് ജില്ലയിലുള്ള ഒരു ഗ്രാമപഞ്ചായത്താണ് **കാവശ്ശേരി ഗ്രാമപഞ്ചായത്ത്**. ആലത്തൂർ താലൂക്കിലാണ് ഈ ഗ്രാമം ഉൾപ്പെടുന്നത്.

## ചരിത്രം
ആദ്യകാലത്ത് ഈ പ്രദേശം പൂമുള്ളിമന, കവളപ്പാറ തുടങ്ങിയ ജന്മിമാരുടെ കീഴലായിരുന്നു. ഭൂപരിഷ്കാരനിയമത്തിലൂടെ ഈ പ്രദേശം കുടിയാൻമാർക്ക് ലഭിച്ചു.കേരളത്തിലെ പ്രശസതരായ ജ്യോതിഷപണ്ഡിതരുടെ നാടും ഇവിടെയാണ് (പാടൂർപണിക്കർ)

## സ്ഥലനാമോൽപത്തി
ഇവിടത്തെ പ്രധാന ക്ഷേത്രമായ 'പരയ്ക്കാട്ട് കാവ്' ലെ 'കാവ്'-ൽ നിന്നാണ് ഈ സ്ഥലത്തിന് കാവശ്ശേരി എന്ന പേര് ലഭിച്ചതെന്ന് പറയപ്പെടുന്നു.

## അതിരുകൾ
*വടക്ക്: തരൂർ പഞ്ചായത്ത്, കുത്തനൂർ പഞ്ചായത്ത്, ഗായത്രിപ്പുഴ 
*തെക്ക്: മംഗലം പുഴ, വടക്കഞ്ചേരി പഞ്ചായത്ത് 
*കിഴക്ക്: ആലത്തൂർ പഞ്ചായത്ത് 
*പടിഞ്ഞാറ്: മംഗലം പുഴ

## ഭൂപ്രകൃതി
ഭൂപ്രകൃതിയനുസരിച്ച് പഞ്ചായത്തിനെ ചരിവ്, പീഠഭൂമി, സമതലം, കുന്നിൻപ്രദേശം, കുന്നിൻ ചരിവ്, കുന്നിൻപുറം, താഴ്ന്ന സ്ഥലം എന്നിങ്ങനെ തരംതിരിക്കാം. എക്കൽമണ്ണ്, ചുവന്നമണ്ണ്, ചരൽ മണ്ണ്, പാറക്കെട്ട്, ചെമ്മണ്ണ്, ലോമി, ചുവന്ന കരിമണ്ണ് എന്നിങ്ങനെ മണ്ണിനങ്ങൾ.

## ആരാധനാലയങ്ങൾ
പരക്കാട്ടു ഭഗവതീക്ഷേത്രം, പാടൂര് അയ്യപ്പക്ഷേത്രം ഇവ പഞ്ചായത്തിലെ പുരാതന ക്ഷേത്രങ്ങളാണ്.പാടൂരിലെ തെക്ക് മണ്ണ്. ചുണ്ടക്കാട്.പത്തനാപ്പുരം.പ്രദേശങളിൽ.മുസ്ലിം സമുദായത്തിൽ പെട്ട വരാണ് അധിവസിക്കുന്നത്.ഈഭാഗങളിൽ മുസ്ലിം പള്ളികൾ ധാരാളമായി ഉണ്ട് പ്രദേശത്തെ പ്രസിദ്ധമായ സുന്നി മസ്ജിദ് പത്തനാപുരം.സുന്നിസെൻററിൽ സ്ത്ഥിചെയ്യുന്നു..
വലിയ പറമ്പ് പ്രദേശത്ത് സ്ഥിതി ചെയ്യുന്ന മുസ്ലിം പള്ളിയാണ് മസ്ജിദ് ഉറുവത്തുൽ ഉസ്ക

## വാർഡുകൾ
## നദികൾ
## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
മേലാർക്കോട്

കേരളത്തിലെ പാലക്കാട് ജില്ലയിലുള്ള ഒരു ഗ്രാമമാണ് **മേലാർക്കോട്**. ആലത്തൂർ താലൂക്കിലാണ് ഈ ഗ്രാമം ഉൾപ്പെടുന്നത്.

ഇവിടെ ഒരു ഹൈസ്കൂളും, നിരവധി അപ്പർ പ്രൈമറി, ലോവർ പ്രൈമറി, നഴ്സറി സ്കൂളുകളും ഉണ്ട്. പ്രധാ‍ന ആരാധനാലയങ്ങളായി, താഴെക്കോട് ഭഗവതി ക്ഷേത്രം (3 എണ്ണം - മൂല സ്ഥാനം, തെക്കേത്തറ, വടക്കെത്തറ), ചിറ്റില്ലഞ്ചേരി ചെറുനട്ടൂരി ഭഗവതി ക്ഷേത്രം, കോട്ടെക്കുളം അയ്യപ്പൻ ക്ഷേത്രം, അന്തൊണീസ് പുണ്യാളന്റെ പള്ളി, മുസ്ലിം ആരാധനാലായങ്ങളും ഉണ്ട്. അടുത്തുള്ള ചെറു പട്ടണങ്ങൾ ആലത്തൂരും, നെന്മാറയും ആൺ. ജില്ലാ തലസ്ഥാനമായ പാലക്കാടു നിന്നും ഏകദേശം 30 കി.മി. ദൂരം ഉണ്ട്.

വർഗ്ഗം: പാലക്കാട് ജില്ലയിലെ ഗ്രാമങ്ങൾ
തെങ്കുറിശ്ശി

കേരളത്തിലെ പാലക്കാട് ജില്ലയിലുള്ള ഒരു ഗ്രാമമാണ് **തേങ്കുറിശ്ശി**. ആലത്തൂർ താലൂക്കിലാണ് ഈ ഗ്രാമം ഉൾപ്പെടുന്നത്. അമേരിക്കയിലെ പ്രശസ്ത ശാസ്ത്രജ്ഞനായ തേങ്കുറിശ്ശി കേശവദാസ് ഇവിടെയാണ് ജനിച്ചത്. തേങ്കുറിശ്ശിയിലെ ഒരു എട്ടുകെട്ടായ കണ്ടത്ത് തറവാട് ഇന്ന് വിനോദസഞ്ചാരികൾക്കായി ഒരു താ‍മസസ്ഥലമാക്കി മാറ്റിയിട്ടുണ്ട്. തേങ്കുറിശ്ശിയിലെ പല നെൽ‌വയലുകളിലും ഇന്ന് സംയുക്ത കൃഷി പരീക്ഷിക്കുന്നു. പല കൃഷിയിടങ്ങൾ ഒന്നിച്ചു ചേർത്ത് ഗ്രാമവാസികൾ ഒരുമിച്ച് കൃഷിചെയ്ത് ലാഭം പങ്കുവെയ്ക്കുന്ന ഈ സമ്പ്രദായമായ കൂച്ചുകൃഷി കേരളത്തിൽ ആദ്യമായി പരീക്ഷിച്ചു നോക്കിയ ഗ്രാമങ്ങളിൽ ഒന്ന് തേങ്കുറിശ്ശി ആയിരുന്നു.

## അനുബന്ധം

*നെൽ‌കൃഷിയിലെ നൂതന സമ്പ്രദായങ്ങൾ - ഹിന്ദു ദിനപത്രത്തിൽ വന്ന ലേഖനം 
*കണ്ടത്ത് തറവാട് - വാണിജ്യ വെബ് വിലാസം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
വെരുക്

ഏഷ്യയിലും, യൂറോപ്പിലും, ആഫ്രിക്കയിലും കണ്ടുവരുന്നതും, വിവെരിഡെ കുടുംബത്തിൽപ്പെട്ട, നീളമേറിയ ശരീരമുള്ളതും, കുറിയ കൈകാലുകളോടു കൂടിയതുമായ ഒരു പ്രധാന ഇനമാണ് **വെരുക്‌** അല്ലെങ്കിൽ **മെരു** (civet).  പൂച്ചയുടെ രൂപമുള്ള ഇവയ്ക്ക് ഇടുങ്ങിയ രോമങ്ങളുള്ള വാലും, ചെറിയ ചെവികളും, നീണ്ട മുഖവും ഉണ്ട്. കറുത്ത പുള്ളികൾ അല്ലെങ്കിൽ വരകൾ ചേർന്നതോ അല്ലെങ്കിൽ രണ്ടും ഒരുമിച്ചു ചേർന്നിരിക്കുന്നതോ ആയ മങ്ങിയ മഞ്ഞനിറത്തിൽ അല്ലെങ്കിൽ ചാര നിറത്തിൽ ഇവ കാണുന്നു. വാലിനടിയിലെ ചെറു സഞ്ചിയിൽ ശേഖരിച്ചിരിക്കുന്ന കൊഴുപ്പുപോലെയുള്ളതും, കസ്തൂരി പോലെയിരിക്കുന്നതുമായ ഒരു സ്രവണം (വെരികിൻ പുഴു എന്ന പേരിലും അറിയപ്പെടുന്നു). .ഇവ തങ്ങളുടെ പ്രദേശങ്ങൾ അടയാളപ്പെടുത്തുന്നു. വെരികിൻ പുഴു ചിലപ്പോൾ സുഗന്ധദ്രവ്യങ്ങളുടെയും ആയുർവേദൗഷധങ്ങളുടെയും നിർമ്മാണത്തിന് ഉപയോഗിക്കപ്പെടുന്നു. സാധാരണയായി ഒറ്റക്കു കാണപ്പെടുന്ന വെരുക്, ചെറിയ ജീവികളെയും സസ്യങ്ങളെയും ആഹാരമാക്കുന്നു. ഇതിലെ അഞ്ചു ജാതികൾ വംശനാശത്തിന്റെ വക്കിലാണെന്നു പറയപ്പെടുന്നു. 

## ചില ഇനം വെരുകുകൾ
* മരനായ (നീൽഗിരി മാർട്ടെൻ) 
* മരപ്പട്ടി
* പുള്ളിവെരുക് 
* തവിടൻ വെരുക്
## അവലംബം

## പുറത്തേക്കുള്ള കണ്ണികൾ

*Raising Small Indian civet (Viverricula indica) archive.org copy from website www.vietlinh.vn  
*The search for ethical civet coffee  - the Coffee Locator

വർഗ്ഗം:വെരുകുകൾ
വർഗ്ഗം:ഏഷ്യയിലെ സസ്തനികൾ
ഋഷിനാരദമംഗലം

കേരളത്തിലെ പാലക്കാട് ജില്ലയിലുള്ള ഒരു ഗ്രാമമാണ് **ഋഷിനാരദമംഗലം**. ആലത്തൂർ താലൂക്കിലാണ് ഈ ഗ്രാമം ഉൾപ്പെടുന്നത്. നരസിംഹമൂർത്തിക്കായി കേരളത്തിലുള്ള ചുരുക്കം ക്ഷേത്രങ്ങളിൽ ഒന്ന് ഋഷിനാരദമംഗലത്താണ്. ‘കണ്ണമ്പ്രവേല‘ നടത്തുന്ന രണ്ടു ഗ്രാമങ്ങളിൽ ഒന്ന് ഋഷിനാരദമംഗലമാണ്.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ഒക്ടോബർ 14

ഗ്രിഗോറിയൻ കലണ്ടർ പ്രകാരം ഒക്ടോബർ 14 വർഷത്തിലെ 287 (അധിവർഷത്തിൽ 288)-ാം ദിനമാണ്

## ചരിത്രസംഭവങ്ങൾ

* 1882 - ഇപ്പോഴത്തെ പാകിസ്താനിൽ പഞ്ചാബ് യൂണിവേഴ്സിറ്റി സ്ഥാപിതമായി
* 1884 - ജോർജ് ഈസ്റ്റ്മാൻ പേപ്പർ നാടയിലെ ഛായാഗ്രഹണ ഫിലിമിനു പേറ്റന്റ് എടുത്തു.
* 1979 - വാഷിങ്ങ്‌ടൺ ഡി.സി.യിൽ സ്വവർഗ്ഗാനുരാഗികളുടെ ആദ്യത്തെ നാഷണൽ  മാർച്ചിൽ 1 ലക്ഷം പേർ പങ്കെടുത്തു.


## ജനനം
* 1542 - അക്ബർ ചക്രവർത്തി 
* 1574 - ആൻ രാജ്ഞി - (ഡെൻ‌മാർക്ക്)
* 1893 ‌- ലില്ലിയൻ ഗിഷ് - (നടി)
* 1894 - ഇ.ഇ.കുമ്മിൻസ് - (കവി)
* 1927 - ഇംഗ്ലീഷ് ചലച്ചിത്രനടൻ റോജർ മൂറിന്റെ ജന്മദിനം.
* 1939 - അമേരിക്കൻ ഡിസൈനർ റാൽഫ് ലോറന്റെ ജന്മദിനം.
* 1940 - ക്ലിഫ് റിച്ചാർഡ് - (ഗായകൻ)
* 1946 - അമേരിക്കൻ ജൈവശാസ്ത്രജ്ഞൻ ക്രെയ്ഗ് വെന്ററിന്റെ ജന്മദിനം.
* 1981 - ഗൗതം ഗംഭീർ

## മരണം
* 1318 - എഡ്‌വേർഡ് ബ്രൂസ് - (അയർലന്റ് രാജാവ്)
* 1959 - എറോൾ ഫ്ലിൻ - (നടൻ)
* 1977 - ബിങ്ങ് ക്രോസ്ബൈ - (നടൻ, ഗായകൻ)
* 1990 - ലിയോണാർഡ് ബേൺസ്റ്റെൻ - (സംഗീതം ചിട്ടപ്പെടുത്തൽ‌കാരൻ, നടത്തിപ്പുകാരൻ)

## മറ്റു പ്രത്യേകതകൾ
* ലോക മേന്മാ ദിനം

വർഗ്ഗം:ഒക്ടോബർ 14
മംഗളം (വിവക്ഷകൾ)

*മംഗളം - കേരളത്തിലെ ഒരു സ്ഥാപനം. 
*മംഗളം - മലയാള ദിനപത്രം
*മംഗളം ഡാം - കേരളത്തിലെ ഒരു അണക്കെട്ട്
ആഷസ് ക്രിക്കറ്റ് ടെസ്റ്റ്

250px|thumb|സ്പോർട്ടിങ്ങ് ടൈംസിൽ വന്ന ഇംഗ്ലീഷ് ക്രിക്കറ്റിന്റെ ചരമക്കുറിപ്പ്
ഇംഗ്ലണ്ടും ഓസ്ട്രേലിയയും തമ്മിൽ വർഷങ്ങളായി നടന്നുവരുന്ന ടെസ്റ്റ് ക്രിക്കറ്റ് മത്സരമാണ് **ആഷസ്**. അന്താരാഷ്ട്രതലത്തിൽ നടക്കുന്ന ഏറ്റവും വാശിയേറിയതും ആഘോഷിക്കപ്പെടുന്നതുമായ ഒരു മത്സരമാണ് ആഷസ് ടെസ്റ്റ് മത്സരം. 1882 ൽ ആണ് ഇതിന്റെ തുടക്കം. ഇപ്പോൾ രണ്ടു വർഷം കൂടുമ്പോളാണ് മത്സരം നടക്കുന്നത്. ഒരു തവണ ഇംഗ്ലണ്ടിലാണ് മത്സരമെങ്കിൽ അടുത്ത തവണ ഓസ്ട്രേലിയയിലാവും മത്സരം. ഒരോ തവണയും മത്സര പരമ്പര ജയിക്കുന്ന രാജ്യത്തിന്റെ കൈയ്യിലാവും ആഷസ്, അടുത്ത തവണ ആഷസ് സ്വന്തമാക്കണമെങ്കിൽ പരാജയപ്പെട്ട രാജ്യം കപ്പ് കൈയ്യിലിരിക്കുന്ന രാജ്യം ജയിച്ചതിൽ കൂടുതൽ മത്സരങ്ങൾ ജയിച്ച് പരമ്പര സ്വന്തമാക്കേണ്ടിവരും. ടെസ്റ്റ് പരമ്പര സമനിലയിലാണ് അവസാനിക്കുന്നതെങ്കിൽ നിലവിലുള്ള ജേതാക്കൾ ആഷസ് നിലനിർത്തും. 

ഏറ്റവും ഒടുവിൽ ആഷസ് ടെസ്റ്റ് മത്സരം നടന്നത് ഇംഗ്ലണ്ടിലാണ്,  ൽ. അടുത്ത മത്സരപരമ്പര 2025 ൽ ഓസ്ട്രേലിയയിൽ വച്ചാണ് നടക്കുക.

## ചരിത്രം
1882 ൽ ഓവലിൽ നടന്ന ഒരു ടെസ്റ്റ് പരമ്പരയിൽ ഇംഗ്ലണ്ട് ആദ്യമായി ഓസ്ട്രേലിയയോട് പരാജയപ്പെട്ടു, അതേത്തുടർന്ന് “ദ സ്പോർട്ടിങ്ങ് ടൈംസ്” എന്ന പത്രത്തിൽ ഇംഗ്ലീഷ് ക്രിക്കറ്റിന്റെ ചരമക്കുറിപ്പ് പ്രത്യക്ഷപ്പെട്ടു. ഇംഗ്ലീഷ് ക്രിക്കറ്റ് മരിച്ചെന്നും, ശരീരം ദഹിപ്പിച്ചതിനു ശേഷം ചാരം(ആഷസ് - ashes) ഓസ്ട്രേലിയയിലേക്ക് കൊണ്ടു പോയെന്നുമായിരുന്നു ഇംഗ്ലീഷ് ക്രിക്കറ്റിന്റെ ചരമക്കുറിപ്പിൽ.
എന്നാൽ 1882 ഡിസംബറിൽ മെൽബൺ ടെസ്റ്റ് സീരീസിൽ ആസ്ട്രേലിയെ 2-1 ന് ഇംഗ്ലണ്ട് പരാജയപ്പെടുത്തി. ഇതിൽ ആവേശരായ ചില ഇംഗ്ലീഷ് വനിതകൾ മൂന്നാം ടെസ്റ്റിൽ ഉപയോഗിച്ച ബെയിൽസ് കത്തിച്ച് ഒരു ചെപ്പിലടച്ച് ഇംഗ്ലീഷ് ക്യാപ്റ്റനു നൽകി.
## അവലംബം

## ബാഹ്യ ലിങ്കുകൾ

* Ashes to Ashes An audio history of the first hundred years of the Ashes, narrated by John Arlott
* Cricinfo's Ashes website
* The Origin of the Ashes – Rex Harcourt 
* Listen to a young Don Bradman speaking after the 1930 Ashes tour
ഒക്ടോബർ 13

ഗ്രിഗോറിയൻ കലണ്ടർ പ്രകാരം ഒക്ടോബർ 13 വർഷത്തിലെ 286 (അധിവർഷത്തിൽ 287)-ാം ദിനമാണ്

## ചരിത്രസംഭവങ്ങൾ

* 1492 - ക്രിസ്റ്റഫർ കൊളംബസ് ബഹാമാസിൽ കപ്പലിറങ്ങി
* 1773 - ചാൾസ് മെസ്സിയെർ വേൾപൂൾ ഗാലക്സി കണ്ടെത്തി.
* 1775 - യുണൈറ്റഡ് സ്റ്റേറ്റ്സ് കോണ്ടിനെന്റൽ കോൺഗ്രസ് *കോണ്ടിനെന്റൽ നേവി* (ഇപ്പോഴത്തെ യുണൈറ്റഡ് സ്റ്റേറ്റ്സ് നേവി) സ്ഥാപിക്കാൻ ഉത്തരവിട്ടു.
* 1792 - വാഷിങ്ങ്‌ടൺ ഡീ സി യിൽ വൈറ്റ് ഹൌസിന്റെ മൂലക്കല്ല് സ്ഥാപിക്കപ്പെട്ടു.
* 1923 - ടർക്കിയുടെ പുതിയ തലസ്ഥാനമായി അങ്കാര പ്രഖ്യാപിക്കപ്പെട്ടു. ഇന്ന് ഇസ്താംബൂൾഎന്നറിയപ്പെടുന്ന കോൺസ്റ്റന്റിനോപോൾ ആയിരുന്നു പഴയ തലസ്ഥാനം.
* 1972 - മോസ്ക്കോയിൽ ഏറോഫ്ലോട്ട് ഇല്യൂഷൻ-62 വിമാനം തകർന്ന് 176 പേർ മരണമടഞ്ഞു.


## ജനനം
* 1911 - ബോളിവുഡ് നടൻ അശോക് കുമാറിന്റെ ജന്മദിനം.
* 1925 - ലെനി ബ്രൂസ് - (ഹാസ്യനടൻ)
* 1925 - മാർഗരറ്റ് താച്ചർ - (യു.കെ.പ്രധാനമന്ത്രി)

* 1941 - പോൾ സിമൺ (ഗാനരചയിതാവ്)
* 1948 - നുസ്രത് ഫത്തേ അലിഖാന്റെ ജന്മദിനം.
* 1962 - കെല്ലി പ്രെസ്റ്റൺ (നടി)
* 1969 - നാൻസി കെറിഗൻ (ഐസ് സ്കേറ്റർ)
* 1982 - ഇയാൻ തോർപ്പ് (നീന്തൽക്കാരൻ)

## മരണം
* 1815 - ജോചിം മുറാത്ത് (നേപ്പിൾസ് രാജാവ്) 
* 1911 - സ്വാമി വിവേകാനന്ദന്റെ ശിഷ്യയായിരുന്ന സ്വാമിനി നിവേദിത
* 1987 - കിഷോർ കുമാറിന്റെ ചരമദിനം.
* 1998 - ഗുൺപി യോക്കോയ് - (ഗയിം ബോയ് സ്രഷ്ടാവ്)
* 2003 - ബെർട്രാം ബ്ലോക്ൿഹൌസ് - (ഫിസിസിസ്റ്റ്)
* 2006 - തിരുവമ്പാടി എം.എൽ.എ. മത്തായി ചാക്കോ അന്തരിച്ചു.

## മറ്റു പ്രത്യേകതകൾ
* പ്രകൃതിക്ഷോഭം കുറയ്ക്കാനുള്ള ഐക്യ രാഷ്ട്ര ദിനം
* സംസ്ഥാന കായിക ദിനം (കേരളം)

വർഗ്ഗം:ഒക്ടോബർ 13
ഒക്ടോബർ 16

ഗ്രിഗോറിയൻ കലണ്ടർ പ്രകാരം **ഒക്ടോബർ 16** വർഷത്തിലെ 289 (അധിവർഷത്തിൽ 290)-ാം ദിനമാണ്

## ചരിത്രസംഭവങ്ങൾ

* 1793 - ഫ്രാൻസിലെ ലൂയി പതിനാറാമൻ രാജാവിന്റെ ഭാര്യം മേരി ആന്റോയ്‌നെറ്റ് ചെയ്തെന്ന് പറയുന്ന കുറ്റങ്ങൾക്ക് തെളിവില്ലാഞ്ഞിട്ട് പോലും ഗില്ലറ്റിൽ ഉപയോഗിച്ച് വധിക്കപ്പെട്ടു.
* 1978 - പോളണ്ട് കർദ്ദിനാൾ ആയ കരോൾ വോജ്‌തൈല ജോൺ പോൾ രണ്ടാമൻ മാർപ്പാപ്പ ആയി നിയമിക്കപ്പെട്ടു.
* 1984 - ആർച്ച് ബിഷപ്പ് ഡെസ്‌മണ്ട് ടുട്ടു സമാധാനത്തിനുള്ള നോബൽ സമ്മാനാർഹനായി.
* 1905 - ബംഗാൾ വിഭജനം
* 1923 - വാൾട്ട് ഡിസ്നി കമ്പനി സ്ഥാപിതമായി
* 1951 - പാകിസ്താന്റെ ആദ്യ പ്രധാനമന്ത്രിയായിരുന്ന ലിയാഖത് അലി ഖാൻ റാവൽ‌പിണ്ടിയിൽ വധിക്കപ്പെട്ടു.



## ജനനം
* 1483 - ഗാസ്‌പറോ കൊണ്ടാറിനി  - (കർദ്ദിനാൾ)
* 1854 - ഐറിഷ് എഴുത്തുകാരൻ ഓസ്കാർ വൈൽഡിന്റെ ജന്മദിനം.
* 1890 - മൈക്കൾ കോളിൻസ് - (ദേശസ്നേഹി)
* 1941 - ടിം മൿ‌കാർവർ - (ബേസ്ബോൾ കളിക്കാരൻ)
* 1958 - ടിം റോബിൻ‌സ് - (നടൻ)
* 1975 - സൗത്ത് ആഫ്രിക്കൻ ക്രിക്കറ്റുകളിക്കാരനായ ജാക്വസ് കാലിസിന്റെ ജന്മദിനം.
* 1982 - പൃഥ്വിരാജ് സുകുമാരൻ (നടൻ)
*1878 - വള്ളത്തോൾ നാരായണ മേനോൻ

## മരണം
* 1865 - ആൻഡ്രേസ് ബെല്ലോ - (തത്വചിന്തകൻ)
* 1937 - ജീൻ ഡേ ബ്രുൺഹോഫ് - (എഴുത്തുകാരൻ)
* 1974 - മലയാള കവിയും നാടകകൃത്തുമായിരുന്ന ഇടശ്ശേരി ഗോവിന്ദൻ നായർ
* 1959 - ജോർജ്ജ് മാർഷൽ - ( അമേരിക്കൻ സ്റ്റേറ്റ് സക്രട്ടറി)
* 1998 - ഇൻറർനെറ്റിൻറെ പ്രവർത്തനത്തിൽ നിർണായക സ്റ്റാൻഡേർഡുകൾ രൂപപ്പെടുത്തുന്നതിൽ പ്രധാന പങ്ക് വഹിച്ച ജോൺ പോസ്റ്റൽ
* 1990 - ആർട്ട് ബ്ലാക്കി - (ജാസ് ഡ്രമ്മർ)
* 1992 - ഷിർളി ബൂത്ത് - (നടി)

## മറ്റു പ്രത്യേകതകൾ
* ലോക ഭക്ഷ്യദിനം
* ലോക അനസ്തേഷ്യദിനം(ഈതർ ഡേ)

വർഗ്ഗം:ഒക്ടോബർ 16
സുനിത നാരായൺ

**സുനിത നാരായൺ**(1961-) ഇന്ത്യക്കാരിയായ ഒരു പരിസ്ഥിതി പ്രവർത്തകയാണ് . ഡൽഹി കേന്ദ്രമായുള്ള സി.എസ്‌.ഇ. (Centre for Science and Environment) യിൽ 1982 മുതൽ പ്രവർത്തിച്ചു വരുന്നു. 2005 ൽ പദ്മശ്രീപുരസ്കാരത്തിനർഹയായി .

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
വർഗ്ഗം:1961-ൽ ജനിച്ചവർ
ഭൂപടം

ലഘുചിത്രം|ലോകത്തിന്റെ ഭൗതികഭൂപടം
ഭൂപ്രതലത്തിന്റെ രൂപരേഖയാണ് **ഭൂപടം**. ത്രിമാനത്തിലുള്ള (3D) ഭൂപ്രതലത്തിന്റെ ദ്വിമാന ചിത്രീകരണത്തയാണ് പ്രധാനമായും ഭൂപടം എന്ന് വിളിക്കുന്നത്. ഭൂപ്രതലത്തിലെ വസ്തുക്കൾ തമ്മിലുള്ള ബന്ധത്തെകുറിക്കുന്നു എന്നതിനാൽ ഇത് യാത്രാസഹായി ആയി ഉപകരിക്കുന്നു. ഭൂപടത്തിന്റെ നിർമ്മാണത്തെ കുറിക്കുന്ന ശാസ്ത്രശാഖയെ കാർട്ടോഗ്രാഫി എന്നു വിളിക്കുന്നു.
## ആദ്യകാല ഭൂപടം
ആദ്യകാല ഭൂമിശാസ്ത്രജ്ഞർ തങ്ങളുടെ പാർ‌പ്പിടങ്ങളുടേയും കൃഷിയോഗ്യമായ സ്ഥലങ്ങളുടേയും വിവരങ്ങൾ ചെറിയ വരകൾ കൊണ്ട് സൂചിപ്പിച്ചിരുന്നു.യാത്ര ആരംഭിച്ചപ്പോൾ  യാത്രാസംഘത്തിന് സഞ്ചരിയ്ക്കാനുള്ള മാർ‌ഗ്ഗങ്ങളുടെ വിവരണങ്ങളും പ്ലാനുകളും ആവശ്യമായി വന്നു.എ.ഡി ആറാം ശതകത്തിൽ ജീവിച്ചിരുന്ന അനാക്സിമാണ്ടർ എന്ന യവനതത്വജ്ഞാനി അനവധി വിവരണങ്ങൾ ശേഖരിയ്ക്കുകയും ലോകത്തിന്റെ ഒരു പ്ലാൻ വരയ്ക്കാൻ ശ്രമിയ്ക്കുകയും ചെയ്തു.ഇതായിരിയ്ക്കണം ആദ്യത്തെ ഭൂപടം.

## വ്യത്യസ്ത തരം ഭൂപടങ്ങൾ
* രാഷ്ട്രീയം - രാഷ്ട്രങ്ങളുടേയോ അവയിലെ ഭരണപ്രവിശ്യകളുടേയോ അതിർത്തി സൂചിപ്പിക്കുന്ന ഭൂപടങ്ങളാണ്‌ രാഷ്ട്രീയഭൂപടങ്ങൾ (political map)
* ഭൗതികം - ഭൂപ്രദേശത്തിന്റെ ഭൗതികഘടന (ഉദാഹരണത്തിന്‌ സമുദ്രനിരപ്പിൽ നിന്നുള്ള ഉയരം, ഭൂവിനിയോഗം) സൂചിപ്പിക്കുന്ന ഭൂപടങ്ങളാണ്‌ ഭൗതികഭൂപടങ്ങൾ (physical map)അതായത് ഭൂപ്രകൃതി,കാലാവസ്ഥ തുടങ്ങിയ പ്രകൃതിദത്തമായ സവിശേഷതകൾ ചിത്രീകരിക്കുന്ന ഭൂപടങ്ങൾ.

## പ്രൊജക്‌ഷൻ
വക്രപ്രതലത്തെ ദ്വിമാനതലത്തിലേക്ക് മാറ്റുന്ന രീതിയെ ആണ്‌ പ്രൊജക്ഷൻ എന്നു പറയുന്നത്.ഉണ്ടാകുന്ന മാറ്റം പരമാവധി കുറക്കുന്നതിനായി ഓരോ പ്രദേശത്തിനും യോജിക്കുന്ന പ്രൊജക്ഷൻ രീതി തെരഞ്ഞെടുക്കേണ്ടതുണ്ട്.

വർഗ്ഗം:വഴികാട്ടികൾ
വർഗ്ഗം:ഭൂപ്രകൃതിശാസ്ത്രം
കോഫി അന്നാൻ

ഐക്യരാഷ്ട്രസഭയുടെ ഏഴാമത്തെ സെക്രട്ടറി ജനറൽ ആയിരുന്നു **കോഫി അത്താ അന്നാൻ** (ജനനം - 1938 ഏപ്രിൽ 8 - 18 ആഗസ്റ്റ് 2018). 1997 ജനുവരി, 1 മുതൽ 2007 ജനുവരി 1 വരെയായിരുന്നു അന്നാൻ സെക്രട്ടറി ജനറൽ പദവി വഹിച്ചിരുന്നത്. ഘാന സ്വദേശി ആയ ഇദ്ദേഹത്തിന് വളർന്നുകൊണ്ടിരിക്കുന്ന രാജ്യങ്ങളിലെ ജനങ്ങളെ സഹായിക്കാൻ ഗ്ലോബൽ എയിഡ്സ് ആൻഡ്‌ ഹെൽത്ത്‌ ഫണ്ടിന് രൂപം കൊടുത്തതിനാൽ ഐക്യരാഷ്ട്രസഭയോടൊപ്പം 2001-ലെ സമാധാനത്തിനുള്ള നോബൽ സമ്മാനം ലഭിച്ചിട്ടുണ്ട്.

## ഐക്യരാഷ്ട്രസഭയുടെ സെക്രട്ടറി ജനറൽ

**<big>നിയമനം</big>** 

1996 ഡിസംബർ മാസം 13നു ഐക്യരാഷ്ട്രസഭയുടെസുരക്ഷ സമിതി അദ്ദേഹത്തെ ഈജ്യ്പ്റ്റ്-ഇൽ നിന്നുമുള്ള  മുൻ സെക്രട്ടറി ജനറൽ  Dr . ബൌട്രോസ് ബൌട്രോസ്-ഘാലിക്ക് പകരം ശുപാർശ ചെയ്തു. പൊതു സഭയിൽ നാല് ദിവസങ്ങൾക്കുള്ളിൽ നടന്ന പൊതുതിരഞ്ഞെടുപ്പിൽ അദ്ദേഹം വിജയിക്കുകയും തുടർന്ന് 1997 ജനുവരി 1നു സെക്രട്ടറി ജനറൽ ആയി സ്ഥാനം ഏൽക്കുകയും ചെയ്തു.
 

**<big>വിരമിക്കൽ പ്രസ്താവന</big>**

2006 സെപ്റ്റംബർ 19 നു അന്നാൻ ന്യൂയോർകിലെ ഐക്യ രാഷ്ട്ര സഭയുടെ ആസ്ഥാന മന്ദിരത്തിൽ വെച്ച് ഡിസംബർ 31നു വിരമിക്കുന്നതിനു  മുൻപുള്ള വിരമിക്കൽ പ്രസ്താവന നടത്തി. മൂന്ന് പ്രധാന വിഷയങ്ങളാണ് അദ്ദേഹം തന്റെ വിടവാങ്ങൽ പ്രസംഗത്തിൽ സൂചിപ്പിച്ചത്. നീതിരഹിതമായ ലോകസാമ്പത്തികം, മനുഷ്യാവകാശത്തോടും നിയമവാഴ്ചയോടും ലോകമെമ്പാടും പുലർത്തുന്ന എതിർപ്പ്, ലോകത്തിനുള്ള ക്രമഭംഗം തുടങ്ങിയവ. ഇവ പക്ഷേ പരിഹരിക്കാനായില്ലങ്കിലും അവയുടെ പരിഹാരത്തിനായുള്ള മൂർച്ചകൂട്ടാനായി. ആഫ്രിക്കയിലെ അക്രമവും അറബ്-ഇസ്രയേൽ പ്രശ്നവുമായിരുന്ന അദ്ദേഹം ശ്രദ്ധയിലേക്ക് കൊണ്ടുവന്ന മറ്റു രണ്ടുവിഷയങ്ങൾ.

2006   ഡിസംബർ 11നു  മിസ്സൌരി-യിലെ ഇൻഡിപെൻഡൻസിലുള്ള ഹാരി എസ് ട്രുമൻ പ്രസിഡൻഷ്യൽ ലൈബ്രറിയിലായിരുന്നു സെക്രട്ടറി ജനറൽ ആയിക്കൊണ്ടുള്ള അദ്ദേഹത്തിന്റെ അവസാന പ്രസംഗം. ട്രൂമാൻ ഐക്യരാഷ്ട്രസഭ ഉണ്ടാക്കാൻ പെട്ട കഷ്ടപ്പാടിനെ പ്രസംഗത്തിൽ അദ്ദേഹം സ്മരിച്ചു. അമേരിക്കൻ ഐക്യനാടുകൾ ട്രുമന്റെ ചിന്തകളിലേക്ക് തിരിയുവാനും അദ്ദേഹം ഉദ്ബോധിപ്പിച്ചു.

## അവലംബം

## പുറത്തേക്കുള്ള കണ്ണികൾ

വർഗ്ഗം:1938-ൽ ജനിച്ചവർ

വർഗ്ഗം:ഏപ്രിൽ 8-ന് ജനിച്ചവർ

വർഗ്ഗം:ഐക്യരാഷ്ട്രസഭ സെക്രട്ടറി ജനറൽമാർ
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
മിഖായോൻ-ഗുരേവിച്ച് മിഗ്-23

സോവിയറ്റ് യൂണിയൻ നിർമ്മിച്ച മൂന്നാം തലമുറയിൽപ്പെട്ട യുദ്ധ വിമാനമാണ് **മിഗ് 23** (; നാറ്റൊ വിളിക്കുന്ന ചെല്ലപ്പേര്: "**ഫ്ലോഗ്ഗർ**") .താഴ്ന്ന് പറക്കുന്ന വിമാനങ്ങളെ കണ്ടെത്തുന്നതിനുള്ള റഡാർ സംവിധാനം സോവിയറ്റ് യൂണിയൻ ആദ്യമായി ഉപയോഗിച്ചത് ഈ വിമാനത്തിലാണ്. റഷ്യൻ വിമാന നിർമ്മാണ വിഭാഗമായ മിഖായോൻ ഖുരേവിച്ചാണ് ഈ വിമാനവും രൂപകല്പന ചെയ്തത്. മിഗിന്റെ ചരിത്രതിൽ ഏറ്റവും കൂടുതൽ ഉപയോഗിക്കപ്പെട്ട പോർ വിമാനമാണ്  മിഗ് 23

## അവലംബം

## മറ്റ് ലിങ്കുകൾ

വർഗ്ഗം:യുദ്ധവിമാനങ്ങൾ
എമ്പ്രേയർ

ബ്രസീലിലെ വിമാന നിർമ്മാണ കമ്പനിയാണ്‌ **എമ്പ്രേയർ**. *ദി എം‍പ്രെസ്സാ ബ്രസീലീയെറാ ഡി എയറൊനോട്ടിക്കാ* എന്നതിന്റെ ചുരുക്കെഴുത്താണിത്. ഇവർ യാത്രാ വിമാനങ്ങളും പ്രതിരോധ ആവശ്യങ്ങൾക്കുള്ള വിമാനങ്ങളും ചെറിയ യാത്രാ വിമാനങ്ങളും നിർമ്മിക്കുന്നു. ഇന്ത്യയിൽ പാരമൗണ്ട്‌ ഏയർവേസ് തുടങ്ങിയ ചില സ്വകാര്യ വിമാനക്കമ്പനികൾ ഇവരുടെ വിമാനങ്ങൾ വാങ്ങിയിട്ടുണ്ട്. ലോകത്തിലെ നാലാമത്തെ വലിയ നിർമ്മാണ ശക്തിയും എണ്ണത്തിന്റെ കാര്യത്തിൽ ബോയിങ്ങ്, എയർബസ് എന്നീ കമ്പനികൾ‍ക്കു തൊട്ടു പിന്നിലുമാണ്.
## പുറത്തേക്കുള്ള കണ്ണികൾ
http://www.paramountairways.com/experience.html 

വിഭാഗം:വ്യോമയാനം
ചിറയിൻകീഴ്

തിരുവനന്തപുരം ജില്ലയിലെ കലാ സംസ്കാരിക കേന്ദ്രം, കായലിന്റേയും, കയറിന്റേയും നാട്. ലോക പ്രശസ്ത കലാകാരൻമാരായ പ്രേംനസീർ, ഭരത്​ഗോപി എന്നിവരുടെ ജൻമം കൊണ്ട് കീർത്തി കേട്ട. ശ്രീ ശാർക്കര ദേവി കുടികൊള്ളുന്ന പഴയ തിരുവിതാംകൂറിലെ പ്രധാനപ്പെട്ട സ്ഥലം  

കേരളത്തിലെ തിരുവനന്തപുരം ജില്ലയിലുള്ള ഒരു ചെറിയ പട്ടണമാണ് ചിറയൻ‌കീഴ്. തിരുവനന്തപുരത്തുനിന്നും 33 കിലോമീറ്റർ അകലെയായാണ് ചിറയൻ‌കീഴ് സ്ഥിതിചെയ്യുന്നത്.

ചിറയിൻകീഴിനടുത്തു ‌ ചരിത്രപ്രസിദ്ധമായ അഞ്ചുതെങ്ങു കോട്ട.(7 കി.മീ).മഹാകവി കുമാരനാശാൻ ജനിച്ച കായിക്കര, ചിറയൻകീഴിനും വർക്കലയ്‌ക്കും ഇടയിലാകുന്നു.വാമനപുരം നദി ചിറയൻകീഴു വച്ച്‌ അറബിക്കടലിൽ പതിയ്‌ക്കുന്നു.

## ചരിത്രം
## ഭൂമിശാസ്ത്രം
തിരുവനന്തപുരം വിമാനത്താവളമാണ് ഏറ്റവും അടുത്തുള്ള വിമാനത്താവളം. ചിറയിൻ‌കീഴ് റെയിൽ‌വേസ്റ്റേഷൻ കൊല്ലം-തിരുവനന്തപുരം റെയിൽ പാതയിലാണ്. കൊല്ലം, ആറ്റിങ്ങൽ, തിരുവനന്തപുരം, കണിയാപുരം എന്നിവിടങ്ങളിൽ നിന്ന് ചിറയൻ‌കീഴിലേക്ക് യാത്രാബസ്സുകൾ ഓടുന്നുണ്ട്.

## സാംസ്കാരികം
ശാർക്കരദേവി ക്ഷേത്രവും വർക്കല കടപ്പുറവുമാണ് ചിറയിൻ‌കീഴിന്റെ പ്രധാന ആകർഷണങ്ങൾ. മാർച്ച്-ഏപ്രിൽ മാസങ്ങളിലായി 10 ദിവസം നീണ്ടുനിൽക്കുന്ന  ശാർക്കര  ഭരണി ഉത്സവം ഒരു വലിയസംഘം ഭക്തജനങ്ങളെ ആകർഷിക്കുന്നു. കേരളത്തിലെ ചുരുക്കം ക്ഷേത്രങ്ങളിൽ മാത്രം നടന്നു വരുന്ന കാളിയൂട്ട് എന്ന  ക്ഷേത്ര ആചാരം (അടിസ്‌ഥാന കല), ശാർക്കരദേവീ ക്ഷേത്രത്തിലെ പ്രത്യേകതയായി ഏല്ലാ വർഷവും നടന്നുവരുന്നു.

## പ്രധാനപ്പെട്ട വ്യൿതികൾ
*പ്രേംനസീർ, 
*ഭരത് ഗോപി
*ജി. ശങ്കരപ്പിള്ള
*എട്ടുവീട്ടിൽ പിള്ളമാരുടെ ജന്മനാട് ( മതിലകം രേഖകളിൽ)

## അവലംബങ്ങൾ


വർഗ്ഗം:തിരുവനന്തപുരം ജില്ലയിലെ പട്ടണങ്ങൾ

ചിറയിൻകീഴ് ശാർക്കര ദേവീക്ഷേത്രത്തിന് നാല് കിലോമീറ്റർ അകലെയായാണ് പ്രശസ്തമായ മുതലപ്പൊഴി ഫിഷിങ് ഹാർബർ സ്ഥിതി ചെയ്യുന്നത്, അത് പോലെ തന്നെ നാല് കിലോമീറ്റർ മാത്രം അകലെയായി ചിറയിൻകീഴ് മുരുക്കുമ്പുഴ റോഡിനോടടുത്തായാണ് പ്രദേശത്തെ ഏറ്റവും വലിയ അഗ്നിക്കാവടി അഭിഷേകം നടക്കുന്ന പെരുങ്ങുഴി ശ്രീ രാജ രാജേശ്വരി ക്ഷേത്രം സ്ഥിതി ചെയ്യുന്നതും.
ധർമ്മടം

കേരളത്തിലെ കണ്ണൂർ ജില്ലയിലെ ഒരു ചെറിയ ഗ്രാമമാണ് **ധർമ്മടം.** അഞ്ചരക്കണ്ടി പുഴയുടെ ഇരുശാഖകൾക്കും അറബികടലിനും ഇടയിൽ ഒരു ദ്വീപ്‌ പോലെ സ്ഥിതിചെയ്യുന്ന പ്രദേശമാണിവിടം. 100 വർഷത്തിലേറെ പഴക്കമുള്ള ബ്രണ്ണൻ കോളെജിനും ധർമ്മടം ദ്വീപിനും പ്രശസ്തമാണ് ഈ സ്ഥലം. പ്രസിദ്ധമായ രണ്ടു ക്ഷേത്രങ്ങളും ( അണ്ടലൂർക്കാവ് , മേലൂർ ശിവക്ഷേത്രം) ഇവിടെ സ്ഥിതിചെയ്യുന്നു. കൂടാതെ കണ്ണൂർ യൂണിവേഴ്സിറ്റി - പാലയാട് കാമ്പസും, പാലയാട് ഇൻഡസ്ട്രിയൽ എസ്റ്റേറ്റ്‌ എന്ന പേരിൽ ഒരു ചെറുകിട വ്യാവസായിക കേന്ദ്രവും ഇവിടെ ഉണ്ട്.

ധർമ്മടം എന്ന സ്ഥല നാമത്തെപ്പറ്റി വിവിധാഭിപ്രായങ്ങളുണ്ട്. **ധർമ്മപട്ടണം** ആണ് ധർമ്മടം ആയതു എന്ന് ഒരു അഭിപ്രായം - പണ്ടുകാലത്ത് ഇവിടം ഒരു ബുദ്ധമത കേന്ദ്രമായിരുന്നതുകൊണ്ടാണത്രേ  ഈ പേര്. കോലത്തു നാട്ടിലെ **ധർമ്മൻ** എന്ന ഭരണാധികാരിയിൽ നിന്നാണ് ഈ പേര് കിട്ടിയത് എന്നൊരഭിപ്രായവും ഉണ്ട്. **തറമേലിടം** ധർമ്മടം ആയി എന്ന് കരുതുന്നവരും ഉണ്ട്. അരയാൽ തറമേൽ യോഗം ചേർന്നായിരുന്നത്രേ പണ്ടു ഈ പ്രദേശങ്ങളിലെ പല കാര്യങ്ങളിലും തീർപ്പ് കൽപ്പിച്ചിരുന്നത്. തറമേലിടം കാലക്രമേണ ധർമ്മടം ആയി എന്നാണു ഈ അഭിപ്രായം.ധർമ്മടം പ്രദേശം രണ്ടു തറ അഥവാ പോയനാട് എന്ന നാട്ടു രാജ്യത്തിൽ ഉൾപ്പെട്ടത് ആയിരുന്നു. ചേരമാൻ പെരുമാൾ രാജകണ്ണൂർ ജില്ലയുടെ ചില ഭാഗങ്ങൾ ർമ്മടം എന്.നതെ പോയനാട് എന്നും വിളിക്കുന്നത്.

ധർമ്മടം തുരുത്ത് എന്നറിയപ്പെടുന്ന ധർമ്മടം ദ്വീപ് ഗ്രാമത്തിൻറെ തെക്ക് - പടിഞ്ഞാറു ഭാഗത്തായി സ്ഥിതിചെയ്യുന്നു.

## എത്തിച്ചേരാനുള്ള വഴി

* ഏറ്റവും അടുത്തുള്ള റെയിൽ‌വേ സ്റ്റേഷനുകൾ :
** കണ്ണൂർ - 17 കി.മീ. അകലെ
** തലശ്ശേരി - 5 കി.മീ
** ധർമ്മടം - 0 കി.മി  (പാസഞ്ചർ ട്രെയിനുകൾ മാത്രമേ നിർത്തുകയുള്ളൂ)
**ഏറ്റവും അടുത്തുള്ള വിമാനത്താവളം കണ്ണൂർ അന്താരാഷ്ട്ര വിമാനത്താവളം - 23 കി.മീ. അകലെ

## ഇതും കാണുക
* മുഴപ്പിലങ്ങാട്
* മുഴപ്പിലങ്ങാട് ബീച്ച്
* ധർമ്മടം ദ്വീപ്
* തലശ്ശേരി
* കണ്ണൂർ
* പുല്ലമ്പിൽ ശങ്കരൻ മൂപ്പൻ

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഒ'ഹെയർ അന്താരാഷ്ട്ര വിമാനത്താവളം

200px|right|thumb|ഷിക്കാഗോ ഒ'ഹെയർ അന്താരാഷ്ട്ര വിമാനത്താവളം
**ഒ'ഹെയർ അന്താരാഷ്ട്ര വിമാനത്താവളം** അല്ലെങ്കിൽ **ഒ’ഹെയർ** ഷിക്കാഗോയുടെ കിഴക്കുപടിഞ്ഞാറൻ ഭാഗത്തുള്ള ഒരു അന്താരാഷ്ട്ര വിമാനത്താവളം ആണ്. (IATA: ORD, ICAO: KORD, FAA LID: ORD), ഇത് ഒരു അന്തർദേശീയ വിമാനത്താവളമാണ്. ഇവിടെ ശരാശരി, 42.5 സെക്കൻ‌റിൽ ഒരു വിമാനം എന്ന നിരക്കിനാണ് വിമാനം വന്നിറങ്ങുകയോ ഉയർന്നു പൊങ്ങുകയോ ചെയ്യുന്നത്. അതിന്റെയർത്ഥം ഒരു മണിക്കുറിൽ 85 വിമാനങ്ങൾ വന്നിറങ്ങുകയോ ഉയർന്നു പൊങ്ങുകയോ ചെയ്യുന്നു എന്നാണ്. പറക്കൽ ഒരു ദിവസത്തിൽ 2,036 വരും. ആഴ്ചയിൽ 14,255. മാസത്തിൽ 741,272. വിമാന നിയന്ത്രണത്തിനുള്ള എല്ലാ അത്യാധുനിക സാങ്കേതിക വിദ്യകളും ഉപകരണങ്ങളും ഇവിടെയുണ്ട്.

വർഗ്ഗം:അമേരിക്കൻ ഐക്യനാടുകളിലെ വിമാനത്താവളങ്ങൾ
മോണാലിസ

ലോകത്തെ ഏറ്റവും പ്രശസ്തമായ ഛായാചിത്രമാണ്  **മോണാലിസ**. 1503 നും 1506നും ഇടക്ക് ലിയനാഡോ ഡാവിഞ്ചിയാണ് ഇതു വരച്ചത്. ഫ്രാൻ‌സസ്‌കോ ദൽ ജിയോകോൺ‌ഡോ എന്ന ഫ്‌ളോറ്ൻ‌സുകാരന്റെ ഭാര്യയായിരുന്നു മോണാലിസ. അതിനാൽ ലാ ജിയോകോൺഡോ എന്നും പേരുണ്ട്. പാരീസിലെ ലൂവ്രേയിൽ ഈ ചിത്രം ഇന്നും കാണാം. ലോകത്തിലെഏറ്റവും പ്രശസ്തവും മറ്റെങ്ങും  കിട്ടാനില്ലാത്തതുമായ ചിത്രകലകൾ സൂക്ഷിക്കുന്ന കാഴ്ചബംഗ്‌ളാവാണ് ലൂവ്ര്.ചിത്രം രചിച്ചതു ഇറ്റലിയിൽ വെച്ചാണെന്ന് കരുതപ്പെടുന്നു.

വർഗ്ഗം:കല
വർഗ്ഗം:ലിയനാർഡോ ഡാ വിഞ്ചിയുടെ ചിത്രങ്ങൾ
മോണാലിസ” എന്ന ചിത്രം കണ്ടിട്ടില്ലാത്തവരുണ്ടാവില്ല. ലോകത്തെ എക്കാലത്തേയും ഏറ്റവും മികച്ച ചിത്രകാരന്മാരിലൊരാളായി കണക്കാക്കപ്പെടുന്ന, ബഹുമുഖപ്രതിഭയായിരുന്ന ലിയനാർഡോ ഡാ വിഞ്ചിയുടെ മാസ്റ്റർപീസ്‌ എന്നറിയപ്പെടുന്ന ചിത്രങ്ങളിൽ ഒന്നാണ് മോണാലിസ. ലിയനാർഡോ 16-ാം നൂറ്റാണ്ടിൽ വരച്ച പെയിന്റിങ്ങുകളുടെ കൂട്ടത്തിലെ ചെറിയ ചായാഗ്രഹണമാണ് മൊണാലിസ അല്ലെങ്കിൽ ലാ ഗിയാകോണ്ട.”ചിരിക്കുന്ന ഒന്ന്” എന്ന് ഈ ചിത്രത്തെ വിഷേശിപ്പിക്കുന്നു.പ്രെസന്റ് എറ കാലഘട്ടത്തിൽ ഈ ചിത്രം വാദിക്കത്തക്കവിധത്തിൽ ലോക പ്രശസ്തമായ ഒന്നായിരുന്നു.ആ പ്രശ്സ്ഥി ഒളിഞ്ഞിരിക്കുന്നത് എങ്ങും പിടികൊടുക്കാതെ നിൽക്കുന്ന മൊണാലിസയുടെ ചുണ്ടിൽ വിരിയുന്ന ചിരിയിലായിരുന്നു.ഇതിലെ നിഘൂഡത നിറഞ്ഞ സവിശേഷത ഒരുപക്ഷെ,ചിത്രകാരൻ സൂക്ഷ്മമായി ചുണ്ടിന്റേയും,കണ്ണിന്റേയും മൂലകളെ നിഴലിലാക്കിയതായിരിക്കാം,അപ്പോൾ ഈ ചിരിയെ നിർണ്ണയിക്കാൻ കഴിയാതെ വരുന്നു.നിഴലിന്റെ തന്ത്രങ്ങളുപോയോഗിച്ച ലിയനാർഡോയുടെ ഈ രീതിയെ സ്ഫുമോട്ടോ എന്നും, ലിയനാർഡോയുടെ പുകവലി എന്നും വിശേഷിപ്പിച്ചു.ആ ചിരി യഥാർത്ഥ മനുഷ്യന്റെ ചിരിയേക്കാൾ ഹൃദ്യമാകുന്നു;അത് കാണുന്നയാൾക്ക് ആ ചിരി യഥാർത്ഥത്തേക്കാൾ ജീവനുള്ളതായി തോന്നും.

ഈ ചിത്രത്തിൽ മറ്റ് സവിശേഷതയായി കണക്കാക്കപ്പെടുന്നത് അലങ്കരിക്കപ്പെടാത്ത വസ്ത്രങ്ങളാണ്,കൈകൾക്കും,കണ്ണുകൾക്കും മറ്റ് വിശദാംശങ്ങളൊന്നും സാമ്യപ്പെടുത്താൻ കഴിയില്ല,നാട്യപരമായ പ്രകൃതി ദൃശ്യവും,പശ്ചാത്തലവും ഒക്കെ ലോകം കാണുന്നത് ഒരുതരം ഒഴുക്കിന്റെ രൂപത്തിലാണ്,പിന്നെ ‌ഓയിൽ പെയിന്റ് ഉപയോഗിച്ചുള്ള കീഴ്പ്പെടുത്തുന്ന ചായക്കൂട്ടും,അതിശക്തമായ പെയിന്റ്റിങ്ങ് തതന്ര്ങ്ങൾ കൊണ്ടുള്ള രമ്യമായ പ്രകൃതിയും എടുത്ത് പറയേണ്ടുന്നവയാണ്,പക്ഷെ ടെമ്പറ അതിൽ വീഴുന്നതോടേയും,പശ്ചാത്തലത്തിൽ ഇടകലരുന്നതോടേയും ബ്രഷിന്റെ അടയാളങ്ങൾ തിരിച്ചറിയാതാകുന്നു.
കരിപ്പൂർ

കേരളത്തിലെ മലപ്പുറം ജില്ലയിലെ ഒരു ചെറിയ ഗ്രാമമാണ് **കരിപ്പൂർ**. കോഴിക്കോട് അന്താരാഷ്ട്ര വിമാനത്താവളം സ്ഥിതിചെയ്യുന്ന സ്ഥലം എന്ന നിലയിൽ പ്രശസ്തമാണ് കരിപ്പൂർ. വടക്കൻ കേരളത്തിലെ ജനങ്ങളുടെ വ്യോമ സഞ്ചാര ആവശ്യങ്ങൾ കരിപ്പൂർ വിമാനത്താവളം നിറവേറ്റുന്നു. മഞ്ചേരിയിൽ നിന്ന് 28Km, കൊണ്ടോട്ടി യിൽ നിന്ന് 2Km,കോഴിക്കോട് നിന്ന് 25Km അകലെയാണ് കരിപ്പൂർ.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ധർമ്മടം തുരുത്ത്

കേരളത്തിലെ കണ്ണൂർ ജില്ലയിലെ 2 ഹെക്ടർ വിസ്തീർണ്ണം വരുന്ന ഒരു ദ്വീപാണ് **ധർമ്മടം തുരുത്ത്** (**പച്ചത്തുരുത്ത്**). ധർമ്മടം കടപ്പുറത്ത് നിന്നും ഏകദേശം 100 മീറ്റർ അകലെയായാണ് ദ്വീപ് സ്ഥിതിചെയ്യുന്നത്. തെങ്ങുകളും ഇടതിങ്ങിയ ചെടികളും നിറഞ്ഞ ഈ ദ്വീപ് മുഴപ്പിലങ്ങാട് ബീച്ചിൽനിന്നും കാണുവാൻ കഴിയും. സാഹസിക വിനോദയാത്രയ്ക്ക് യോജിച്ച സ്ഥലമാണ് ധർമ്മടം തുരുത്ത്. വേലിയിറക്കത്തിന്റെ സമയത്ത് ദ്വീപിലേക്ക് കടലിലൂടെ നടന്നുപോകാൻ സാധിക്കും.  സ്വകാര്യ സ്വത്തായ ഈ ദ്വീപിൽ പ്രവേശിക്കുവാൻ അനുവാദം ആവശ്യമാണ്. മുൻപ് ധർമ്മപട്ടണം എന്നറിയപ്പെട്ടിരുന്ന ധർമ്മടം ഒരു ബുദ്ധമത കേന്ദ്രമായിരുന്നു.മുൻപ് സ്വകാര്യ സ്വത്തായിരുന്ന ഈ തുരുത്ത് കേരള സർക്കാർ ഏറ്റെടുത്തു.ഇവിടെ വിനോദസഞ്ചാരികളെ ആകർഷിക്കാനുള്ള പ്രവർത്തനങ്ങൾ ആരംഭിച്ചു കഴിഞ്ഞു.

ധർമ്മടം തലശ്ശേരിയിൽ നിന്നും ഏകദേശം 6 കിലോമീറ്റർ അകലെയാണ്.

## എത്താനുള്ള വഴി

* അടുത്തുള്ള പട്ടണങ്ങൾ / റെയിൽ‌വേ സ്റ്റേഷനുകൾ :
** കണ്ണൂർ - 17 കി.മീ അകലെ
** തലശ്ശേരി - 6 കി.മീ അകലെ
** ധർമ്മടം റെയിൽവേ സ്റ്റേഷൻ (പാസഞ്ചർ തീവണ്ടികൾ മാത്രം) - 1 കി.മീ.
* റോഡ് - ദേശീയപാത 17 കണ്ണൂരിനും തലശ്ശേരിക്കും ഇടയിൽ
* ഏറ്റവും അടുത്തുള്ള വിമാനത്താവളം - കണ്ണൂർ അന്താരാഷ്ട്ര വിമാനത്താവളം

## ഇവയും കാണുക
* മുഴപ്പിലങ്ങാട്
* മുഴപ്പിലങ്ങാട് ബീച്ച്
* തലശ്ശേരി
* ധർമ്മടം
* കണ്ണൂർ

## ചിത്രശാല

File:Dharmdam thuruth.jpg| ധർമ്മടം തുരുത്ത്
ചിത്രം:Overbury1.JPG|തലശ്ശേരിയിലെ ഓവർബറിസ് ഫോളിയിൽ നിന്നുളള ദൃശ്യം. ധർമ്മടം ദ്വീപ് ദൂരെയായി കാണാം
ചിത്രം:ധർമ്മടം തുരുത്ത്.jpg|ധർമ്മടം തുരുത്ത്


വർഗ്ഗം:കേരളത്തിലെ ദ്വീപുകൾ
വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
ഓവർബറിസ് ഫോളി

[thumb|top|200px|right|[തലശ്ശേരി|തലശ്ശേരിയിലെഓവർബറിസ് ഫോളിയിൽ നിന്ന് അറബിക്കടലിന്റെ ദൃശ്യം]]

**ഓവർബറിസ് ഫോളി** ഒരു അപൂർണമായ നിർമ്മാണ പ്രവർത്തനമാണ്. ഇത് വാസ്തുവിദ്യാ തലത്തിൽ ഒരു മണ്ടത്തരമായതുകൊണ്ട് (folly), ഓവർബറിസ് ഫോളി എന്ന് അറിയപ്പെടുന്നു., ഇന്ന് ഇത് കേരളത്തിലെ കണ്ണൂർ ജില്ലയിലെ തലശ്ശേരിയിലെ ഒരു വിശ്രമ സങ്കേതമാണ്. 

തലശ്ശേരി ജില്ലാ കോടതിയുടെ അടുത്തായി ഒരു പാർക്കിനോടുചേർന്ന് ഒരു കുന്നിനു മുകളിലാണ് ഫോളി സ്ഥിതിചെയ്യുന്നത്. സബ് കളക്ടറുടെ കെട്ടിടത്തിൽ നിന്ന് ഫോളി താഴെ പാറകളിലേക്ക് ചരിഞ്ഞിറങ്ങുന്നു. ഈ നിർമിതിയുടെ നിർമാതാവായ **ഇ.എൻ. ഓവർബറി**യുടെ പേരിലാണ് ഫോളി അറിയപ്പെടുന്നത്. ഇംഗ്ലീഷുകാരനായ ഇ.എൻ. ഓവർബറി തലശ്ശേരിയിൽ 1870-കളിൽ ജില്ലാ കോടതിയിലെ ജഡ്ജിയായി ജോലി നോക്കിയിരുന്നു.

1879-ൽ ഓവർബറി മലമുകളിൽ ഒരു വിശ്രമസങ്കേതം കെട്ടുവാൻ ആരംഭിച്ചു. അദ്ദേഹത്തിന് അത് പൂർത്തിയാക്കുവാനാ‍യില്ല. പിന്നീട് ഈ സ്ഥലം "ഓവർബറിസ് ഫോളി" എന്ന് അറിയപ്പെട്ടു. ഫോളി അറബിക്കടലിലേക്ക് മനോഹരമായ ഒരു കാഴ്ച ഒരുക്കുന്നു.

ഇന്ന് ഓവർബറിസ് ഫോളി പുനരുദ്ധരിച്ച് മോടിപിടിപ്പിച്ച് ഒരു വിനോദസഞ്ചാര സങ്കേതമായി മാറ്റിയിരിക്കുന്നു. തദ്ദേശവാസികൾ വൈകുന്നേരങ്ങളിലെ ഒരു വിശ്രമസങ്കേതമായി ഈ സ്ഥലം ഉപയോഗിക്കുന്നു. അടുത്തകാലത്തായി കടലിനോടുചേർന്ന് ഒരു തുറസ്സായ കോഫി കടയും തുറന്നിട്ടുണ്ട്.

## ചിത്രശാല

ചിത്രം:Overbury2.JPG|ഓവർബറിസ് ഫോളി, തലശ്ശേരി.
ചിത്രം:Thalassery Overburys Folly View1.jpg|ഓവർബറിസ് ഫോളി കടലിനോടുചേർന്ന ഭാഗം.
ചിത്രം:Thalassery Overburys Folly View2.jpg|ഓവർബറിസ് ഫോളി - കടലിനോടുചേർന്ന ഭാഗത്തുനിന്നും മുകളിലേക്കുള്ള കാഴ്ച.
ചിത്രം:Overbury's foly.jpg|മുകളിൽനിന്നുമുള്ള കാഴ്ച.
ചിത്രം:Description.JPG|തലശ്ശേരി പൈതൃക ടൂറിസം ശൃംഖല ഓവർബറിസ് ഫോളി പദ്ധതിയുടെ വിവരണം.
ചിത്രം:Overburry's_folly_night.jpg|ഓവർബറിസ് ഫോളി, ഒരു രാത്രി ദൃശ്യം.


## ഇതും കാണുക
*തലശ്ശേരി
*തലശ്ശേരി കോട്ട
*തലശ്ശേരി കടൽപ്പാലം
*തലശ്ശേരി സ്റ്റേഡിയം

വർഗ്ഗം:കേരളത്തിലെ കെട്ടിടങ്ങളും നിർമിതികളും
വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
തലശ്ശേരി കടൽപ്പാലം

[thumb|top|200px|[തലശ്ശേരി കടൽപ്പാലം]]
**തലശ്ശേരി കടൽപ്പാലം** കേരളത്തിലെ കണ്ണൂർ ജില്ലയിലെ തലശ്ശേരിയിലാണ് സ്ഥിതിചെയ്യുന്നത്. ഈ പഴക്കം ചെന്ന കടൽപ്പാലം അറബിക്കടലിലേക്ക് നീളുന്നു. 

തലശ്ശേരിയിലെ സായാഹ്നസവാരിക്കാരുടെ പതിവുസങ്കേതമാണ് ഇവിടം.

## ഇതും കാണുക
*തലശ്ശേരി
*തലശ്ശേരി കോട്ട
*ഓവർബറിസ് ഫോളി
*തലശ്ശേരി സ്റ്റേഡിയം

വർഗ്ഗം:ഇന്ത്യയിലെ കടൽപ്പാലങ്ങൾ
വർഗ്ഗം:കേരളത്തിലെ കടൽപ്പാലങ്ങൾ
വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
ധർമ്മത്തട്ക

കേരളത്തിലെ കാസർഗോഡ്‌ ജില്ലയിലെ ഒരു ചെറിയ ഗ്രാമമാണ് **ധർമ്മത്തടുക്ക**. കാസർകോട് പട്ടണത്തിന് 30 കി.മീ വടക്കുകിഴക്കായാണ് ധർമ്മത്തട്ക സ്ഥിതിചെയ്യുന്നത്. ധർമ്മത്തടുക്കയ്ലെ പൊസാടിഗുമ്പെ മലകൾ കടൽ നിരപ്പിൽ നിന്നും 488 മീറ്റർ ഉയരത്തിൽ സ്ഥിതിചെയ്യുന്ന ഒരു വിനോദസഞ്ചാര കേന്ദ്രവും ഒഴിവുകാല സങ്കേതവുമാണ്. മലമുകളിൽ നിന്ന് അറബിക്കടലും മംഗലാപുരവും കുതിരമുക്കും കാണാൻ കഴിയും.ഇവിടെ നിന്ന് ഒന്നര കിലോമീറ്റർ കന്തലായം വഴി ഇറങ്ങിയാൽ മനോഹരമായ ശിരിയാ പുഴയും നോണങ്ങൽ വെള്ളചാട്ടവും കാണാം 

വിഭാഗം:കാസർഗോഡ് ജില്ലയിലെ ഗ്രാമങ്ങൾ
പൊസാടിഗുമ്പെ

കേരളത്തിലെ കാസർഗോഡ് ജില്ലയിലെ ഒരു ചെറിയ മലയാണ് **പൊസാടിഗുമ്പെ**. ധർമ്മത്തട്ക ഗ്രാമത്തിലായി കടൽനിരപ്പിൽ നിന്നും 488 മീറ്റർ ഉയരത്തിലുള്ള ഈ മല കാസർഗോഡിന് 30 കി.മീ വടക്കു കിഴക്കായാണ് സ്ഥിതിചെയ്യുന്നത്. ഒരു വിനോദസഞ്ചാര കേന്ദ്രമാണ് ഇവിടം. മലമുകളിൽ നിന്ന് അറബിക്കടൽ, മംഗലാപുരം, കുതിരമുഖ് എന്നിവ കാണാം. 

വർഗ്ഗം:കേരളത്തിലെ പർവ്വതങ്ങൾ
മട്ടാഞ്ചേരി

[200px|thumb|right|മട്ടാഞ്ചേരിയിലെ [ജൈനമതം|ജൈന ക്ഷേത്രം]]

കേരളത്തിലെ എറണാകുളം ജില്ലയിലുള്ള കൊച്ചി കോർപ്പറേഷന്റെ വടക്കുഭാഗത്തായാണ് **മട്ടാഞ്ചേരി** സ്ഥിതിചെയ്യുന്നത്. കൊച്ചി നഗരമധ്യത്തിൽ നിന്നും ഏകദേശം 10 കിലോമീറ്റർ അകലെയാണ് മട്ടാഞ്ചേരി. കൊച്ചി നഗരത്തിൽ നിന്നും മട്ടാഞ്ചേരിയിലേക്ക് എപ്പോഴും ബസ്സും ബോട്ടും ലഭിക്കും. ബോട്ടുകൾ എറണാകുളത്തെ സുഭാഷ് പാർക്കിനടുത്തുള്ള പ്രധാന ബോട്ട് ജട്ടിയിൽ നിന്നും പുറപ്പെടുന്നു.

## ആകർഷണങ്ങൾ

* മട്ടാഞ്ചേരി കൊട്ടാരം (ഡച്ച് കൊട്ടാരം) - കൊച്ചി രാജാക്കന്മാരുടെ വാസസ്ഥലമായിരുന്നു മട്ടാഞ്ചേരി കൊട്ടാരം. പോർച്ചുഗീസുകാർ നിർമ്മിച്ച് കൊച്ചി രാജാവായിരുന്ന വീര കേരള വർമ്മയ്ക്ക് (1537-1565) 1555-ൽ സമ്മാനിച്ച ഈ കൊട്ടാരം 1663-ൽ ഡച്ചുകാർ പുതുക്കിപ്പണിതതോടെ 'ഡച്ച് പാലസ്' എന്ന് അറിയപ്പെട്ടു തുടങ്ങി. ഇന്ന് കൊച്ചിയിലെ രാജാക്കന്മാരുടെ ഛായാചിത്രങ്ങളും ഇന്ത്യയിലെ തന്നെ സവിശേഷമായ പല ചുവർ ചിത്രങ്ങളും ഇവിടെ ഉണ്ട്.
* പരദേശി സിനഗോഗ് - കോമൺ‌വെൽത്ത് രാജ്യങ്ങളിൽവെച്ച് ഏറ്റവും പഴയ സിനഗോഗാണ് മട്ടാഞ്ചേരിയിലെ പരദേശി സിനഗോഗ്. 1568-ൽ കൊച്ചിയിലെ മലബാർ യഹൂദൻ ജനങ്ങളാണ് ഈ സിനഗോഗ് നിർമ്മിച്ചത്. കൊച്ചി ജൂത സിനഗോഗ് എന്നും മട്ടാഞ്ചേരി സിനഗോഗ് എന്നും ഇത് അറിയപ്പെടുന്നു. പഴയ കൊച്ചിയിലെ ജൂത തെരുവ് എന്ന് അറിയപ്പെടുന്ന സ്ഥലത്താണ് ഈ സിനഗോഗ്. മട്ടാ‍ഞ്ചേരി കൊട്ടാര അമ്പലത്തിന് അടുത്ത് കൊച്ചിയിലെ രാജാവായ രാമ വർമ്മ ജൂത സമുദായത്തിനു ദാനം നൽകിയ സ്ഥലത്താണ് ഈ സിനഗോഗ് പണിഞ്ഞിരിക്കുന്നത്. കൊട്ടാരത്തിലെ അമ്പലത്തിനും ഈ സിനഗോഗിനും ഇടയിൽ ഒരു മതിൽ മാത്രമേ ഉള്ളൂ.

## എത്താനുള്ള വഴി

*ഏറ്റവും അടുത്തുള്ള വിമാനത്താവളം: കൊച്ചി അന്താരാഷ്ട്ര വിമാനത്താവളം - മട്ടാഞ്ചേരിയിൽ നിന്നും 35 കിലോമീറ്റർ അകലെ.
*ഏറ്റവും അടുത്തുള്ള റെയിൽ‌വേ സ്റ്റേഷൻ: എറണാകുളം ജംക്ഷൻ - മട്ടാഞ്ചേരിയിൽ നിന്ന് 10 കിലോമീറ്റർ അകലെ.
*ഏറ്റവും അടുത്തുള്ള ബസ് സ്റ്റാന്റ്: എറണാകുളം കെ.എസ്.ആർ.ടി.സി. ബസ് സ്റ്റാന്റ്.
കൂടാതെ മട്ടാഞ്ചേരിയിൽ നിന്ന് ആലുവ, തൃപ്പൂണിത്തുറ, കാക്കനാട്, ഇടക്കൊച്ചി,  എന്നിവിടങ്ങളിലേക്കും തിരിച്ചും സിറ്റി സർവ്വീസ് ബസുകൾ സർവ്വീസ് നടത്തുന്നു.

## ചിത്രശാല

പ്രമാണം:Mattanchery Synagogue, Mattancherry Jewish Synagogue, Paradesi Synagogue, മട്ടാഞ്ചേരി ജൂതപ്പള്ളി, പരദേശി സിനഗോഗ്.JPG|മട്ടാഞ്ചേരിയിലെ ജൂതപള്ളി
പ്രമാണം:PazhayannurBhagavathyTemple,Mattancherry.JPG|പഴയന്നൂർ ഭഗവതി ക്ഷേത്രം
പ്രമാണം:DutchPalace,Mattancherry.JPG|ഡച്ച് കൊട്ടാരം
പ്രമാണം:JewTown,Mattancherry.JPG|ജൂത തെരുവ്
പ്രമാണം:AntiqueShop,JewStreet.JPG|ജൂത തെരുവിലെ ഒരു കട
പ്രമാണം:Fort Kochi Beach DSC01051.JPG|കടപ്പുറം
പ്രമാണം:Steam Boilers in Fort Kochi Beach DSC01037.JPG|ബോയിലറുകൾ
പ്രമാണം:Mattancherry-DutchCemetery.JPG|ഡച്ച് സെമിത്തേരി
പ്രമാണം:Jew street, cochin.jpg|ജൂതത്തെരുവ്, മട്ടാഞ്ചേരി
പ്രമാണം:Kerala Police Museum, Kochi - കേരള പോലിസ് മ്യൂസിയം കൊച്ചി 03.jpg|കേരള പോലിസ് മ്യൂസിയം


വർഗ്ഗം:എറണാകുളം ജില്ലയിലെ പട്ടണങ്ങൾ
റാണിപുരം

കേരളത്തിലെ കാസർഗോഡ് ജില്ലയിലെ പനത്തടി പഞ്ചായത്തിൽ സ്ഥിതി ചെയ്യുന്ന ഒരു വിനോദസഞ്ചാര കേന്ദ്രം ആണ് **റാണിപുരം**. **മാടത്തുമല** എന്ന് അറിയപ്പെട്ടിരുന്ന ഈ സ്ഥലം 1970-കളിൽ കോട്ടയത്തെ കത്തോലിക്കാ രൂപത കോടോത്തുകുടുംബത്തിൽ നിന്നും കുടിയേറ്റത്തിനുവേണ്ടി വാങ്ങുകയായിരുന്നു. കുടിയേറ്റക്കാർ ഈ സ്ഥലത്തിന്  പരിശുദ്ധമറിയത്തിന്റെ ഓർമ്മയ്ക്കായി റാണിപുരം എന്ന പേരുകൊടുത്തു. കുടിയേറ്റത്തിനു മുൻപുള്ള ആചാരങ്ങൾ ഇന്നും നിലനിൽക്കുന്നു. പ്രകൃതിദേവിയെ പ്രസാദിപ്പിക്കുവാനുള്ള ‘തെയ്യം‘ എല്ലാ മെയ് മാസത്തിലും നടക്കുന്നു. ഇന്ന് റാണിപുരത്തെ ജനസംഖ്യയുടെ ഒരു വലിയ ഭാഗം മറാഠികളാണ്. മുൻപ് വടക്കുനിന്നും കുടിയേറിപ്പാർത്തവരുടെ പിന്മുറക്കാരാണ് ഇവർ. കൂർഗ് മലനിരകളിൽ കടൽനിരപ്പിൽ നിന്ന് 1048 മീറ്റർ ഉയരത്തിലായി ആണ് **റാണിപുരം കൊടുമുടി** സ്ഥിതിചെയ്യുന്നത്. 
കാഞ്ഞങ്ങാടിന് 45 കിലോമീറ്റർ കിഴക്കായി പാണത്തൂർ റോഡിൽ പനത്തടിയിൽ നിന്നും തിരിയുന്ന വഴിയിൽ ഒമ്പതു കിലോമീറ്റർ അകലെയാണ് റാണിപുരത്തിന്റെ സ്ഥാനം.

റാണിപുരത്തിന്റെ പ്രകൃതിസൗന്ദര്യം ഊട്ടിയോട് ഉപമിക്കാം. എങ്കിലും ഊട്ടിയെപ്പോലെ  അത്രയും തടാകങ്ങളൊന്നും റാണിപുരത്ത് ഇല്ല. വിനോദസഞ്ചാരത്തിനായി മലകയറുവാൻ ഒരു നല്ല സ്ഥലമാണ് റാണിപുരം മലനിരകൾ. രണ്ട് മലകയറ്റ പാതകൾ ഇടതൂർന്ന നിത്യഹരിത വനങ്ങൾക്ക് ഇടയ്ക്കുകൂടി ഉണ്ട്. മലകയറ്റ പാതയിൽ ഇടയ്ക്കിടക്കായി മലചെത്തിയ പടികൾ ഉണ്ടാക്കിയിട്ടുണ്ട്. ഈ കാട്ടുവഴികളിലെ പ്രകൃതിസൗന്ദര്യം മനോഹരമാണ്. മലമുകളിൽ (“മാനി”യിൽ) എത്തുമ്പോഴുള്ള കാഴ്ച അതിമനോഹരമാണ്. 

അധികം സഞ്ചരിച്ചിട്ടില്ലാത്ത ഈ ഭൂപ്രദേശം പ്രകൃതിസ്നേഹികൾക്കും പക്ഷിനിരീക്ഷകർക്കും ഒരു ആകർഷണകേന്ദ്രമാണ്‌. ചിത്രശലഭങ്ങളും കിളികളും മലമുകളിൽ ധാരാളമായുണ്ട്. കരിമ്പരുന്ത് (Black eagle), ചുള്ളിപ്പരുന്ത് (Crested serpent eagle), ചെറിയ ചിലന്തിവേട്ടക്കാരൻ (Little spider hunter) എന്നിവ മലമുകളിൽ സാധാരണമാണ്.സാധാരണ ഉയർന്ന മലമ്പ്രദേശങ്ങളിൽ മാത്രം കാണപ്പെടുന്ന നെൽപ്പൊട്ടൻ (Golden-headed Cisticola) എന്ന പക്ഷിയെ കാണാൻ കഴിയുന്ന കേരളത്തിലെ ചുരുക്കം ചില സ്ഥലങ്ങളിൽ ഒന്നാണ് റാണിപുരം.  വേനൽക്കാലത്ത് ആനകളുടെ വിഹാരരംഗമാണ് ഇവിടം. അടുത്തകാലത്തായി ഇവിടെ പുള്ളിപ്പുലിയെയും കണ്ടിട്ടുണ്ട്. ജൈവ-വിനോദസഞ്ചാരത്തിന് അനന്തസാധ്യതകളുള്ള സ്ഥലമാണ് ഇത്. കെ.ടി.ഡി.സിയുടെ ഗസ്റ്റ് ഹൌസുകൾ റാണിപുരത്ത് ലഭ്യമാണ്. ചില സ്വകാര്യ സംരംഭങ്ങളും ഇവിടെ ഹോട്ടലുകൾ തുടങ്ങിയിട്ടുണ്ട്. പനത്തടിയിൽ നിന്നും ജീപ്പുവഴി റാണിപുരത്തേക്ക് പോവുന്നതാണ് ഇന്ന് ഏറ്റവും എളുപ്പത്തിൽ എത്തുവാനുള്ള മാർഗ്ഗം.

## ചിത്രശാല

പ്രമാണം:Ranipuram Manimala Top 04.jpg|Ranipuram Manimala
പ്രമാണം:Ranipuram trekking views 2018 (40).jpg|Ranipuram trekking views
പ്രമാണം:Ranipuram Manimala Top 01.jpg|Ranipuram Manimala view
പ്രമാണം:Ranipuram-hill-station-kasaragod-01.jpg
പ്രമാണം:Ranipuram-hill-station-kasaragod-38.jpg
പ്രമാണം:Ranipuram-hill-station-kasaragod-09.jpg|ഫോറസ്റ്റ്
പ്രമാണം:Ranipuram-hill-station-kasaragod-20.jpg
പ്രമാണം:Ranipuram-hill-station-kasaragod-14.jpg
പ്രമാണം:Ranipuram-hill-station-kasaragod-65.jpg|കാട്ടരുവി
പ്രമാണം:Ranipuram-hill-station-kasaragod-67.jpg
പ്രമാണം:Ranipuram-hill-station-kasaragod-53.jpg|കർണാടക
പ്രമാണം:Ranipuram-hill-station-kasaragod-31.jpg|മാനിമലയിൽ
പ്രമാണം:Ranipuram-hill-station-kasaragod-35.jpg|മാനിമല


## അവലംബം
ഫോർട്ട് റോഡ്, കണ്ണൂർ

thumb|right|200px| ഫോർട്ട് റോഡിലെ കണ്ണൂർ സിറ്റി സെന്റർ
കേരളത്തിലെ കണ്ണൂർ ജില്ലയിലെ ഒരു തിരക്കേറിയ കച്ചവട തെരുവാണ് **ഫോർട്ട് റോഡ്**. സെന്റ് ആഞ്ജലോ കോട്ടയിലേക്കുള്ള വഴിയായതുകൊണ്ടാണ് തെരുവിന് ഈ പേരുവന്നത്.

കണ്ണൂരിന്റെ വാണിജ്യ സിരാകേന്ദ്രമാണ് ഫോർട്ട് റോഡ്. പല ബാങ്കുകൾക്കും കച്ചവട സ്ഥാപനങ്ങൾക്കും ഫോർട്ട് റോഡിൽ അവരുടെ ശാഖകൾ ഉണ്ട്. ഫോർട്ട് റോഡിലെ പ്രമുഖ കച്ചവട സ്ഥാപനങ്ങളിൽ സപ്ലൈകോ, ഫോർട്ട് ലൈറ്റ് കോമ്പ്ലെക്സ്, സൂപ്പർ ബസാർ എന്നിവ ഉൾപ്പെടും. കണ്ണൂർ റെയിൽ‌വേ സ്റ്റേഷനും ഫോർട്ട് റോഡിലാണ് സ്ഥിതിചെയ്യുന്നത്. വിനോദ സഞ്ചാരികൾക്കായുള്ള പല ഹോട്ടലുകളും വാടക മുറികളും ഫോർട്ട് റോഡിലാണുള്ളത്.

സ്റ്റേറ്റ് ബാങ്ക് ഓഫ് ഇന്ത്യയുടെ ഒരു വലിയ ശാഖ ഫോർട്ട് റോഡിൽ ഉണ്ട്. കണ്ണൂ‍രിലെ ഏറ്റവും വലിയ ഷോപ്പിംഗ് മാൾ ആയ  *കണ്ണൂർ സിറ്റി സെന്റർ‍*, ഫോർട്ട് റോഡിലാണുള്ളത്.

## ഇവയും കാണുക
* കണ്ണൂർ

വർഗ്ഗം:കണ്ണൂർ
രാമപുരം, മലപ്പുറം

കേരളത്തിലെ മലപ്പുറം ജില്ലയിലെ ഒരു ഗ്രാമമാണ് **രാമപുരം**. പാലക്കാട്, മലപ്പുറം, കോഴിക്കോട് ജില്ലാ ആസ്ഥാനങ്ങളെ ബന്ധിപ്പിക്കുന്ന ദേശീയപാത -966 ദേശീയപാതയിൽ മലപ്പുറത്ത് നിന്ന് പത്ത് കിലോമീറ്റർ അകലെയാണ് രാമപുരം. ടൊയോട്ട , നിസാൻ  എന്നിവയുടെ മലപ്പുറം ഷോറൂമുകൾ പുഴക്കാട്ടിരി ഗ്രാമപഞ്ചായത്തിലെ രാമപുരത്തെ പനങ്ങാങ്ങരയിലാണ്. കമ്മുക്കിൽ തറവാട് രാമപുരത്തെ ഒരു പ്രധാന കുടുംബമാണ് . കമ്മുക്കിൽ ഉണ്ണീരി മകൻ രാമചന്ദ്രൻ മാസ്റ്റർ ഈ കുടുംബത്തിലെ അംഗമാണ്. മലപ്പുറം ജില്ലയിലെ അപൂർവ്വം ശ്രീരാമക്ഷേത്രങ്ങളിൽ ഒന്നായ രാമപുരം ശ്രീരാമസ്വാമിക്ഷേത്രം ഇവിടെയാണ്.മലയാള കലണ്ടറിൽ കർക്കിടക മാസത്തിലെ (രാമായണ മാസം എന്നറിയപ്പെടുന്നു) കേരളത്തിന്റെ വിവിധ ഭാഗങ്ങളിൽ നിന്നുള്ള ആയിരക്കണക്കിന് ഭക്തർ നാലമ്പല ദർശനത്തിനായി ഇവിടെയെത്തുന്നു. (രാമന്റെയും സഹോദരന്മാരുടെയും ക്ഷേത്രങ്ങളിൽ ഒരേ ദിവസം ഇവിടെ പ്രാർത്ഥന നടത്തുന്നു). നഷ്ടപ്പെട്ട സീതാദേവി (രാമന്റെ ഭാര്യ) ക്ഷേത്രം വീണ്ടെടുക്കാനുള്ള ശ്രമങ്ങൾ ഇപ്പോൾ നടക്കുന്നു.

പൊതുവേ ഫെബ്രുവരിയിൽ വരുന്ന മലയാള കലണ്ടർ മാസത്തിലെ കുംഭത്തിന്റെ ഏകാദശി (പതിനൊന്നാമത്തെ ചാന്ദ്ര ദിനം)  എല്ലാ രാമപുരം സ്വദേശികളുടെയും ആഘോഷ ദിനമാണ്.

## അവലംബം

വിഭാഗം: മലപ്പുറം ജില്ലയിലെ ഗ്രാമങ്ങൾ
രാമപുരം (വിവക്ഷകൾ)

**രാമപുരം** എന്ന പേര് ഇവയിൽ ഏതിനെയും വിവക്ഷിക്കാം:

;ഇന്ത്യയിലെ നഗരങ്ങളും പട്ടണങ്ങളും

* രാമപുരം, തമിഴ്‌നാട്
* രാമപുരം, ആന്ധ്രാപ്രദേശ്

;കേരളത്തിലെ നഗരങ്ങളും പട്ടണങ്ങളും
* രാമപുരം, കോട്ടയം
* രാമപുരം, മലപ്പുറം
* രാമപുരം, കണ്ണൂർ
* രാമപുരം, ആലപ്പുഴ
* രാമപുരം, തിരുവനന്തപുരം
;മറ്റുള്ളവ
* രാമപുരം പുഴ
* രാമപുരം കുടുംബം, കേരളത്തിലെ പ്രസിദ്ധമായ ഒരു കുടുംബം
പൂക്കോട് തടാകം

കേരളത്തിലെ വയനാട് ജില്ലയിലെ  ഒരു തടാകമാണ് **പൂക്കോട് തടാകം**. തടാകത്തിനു ചുറ്റും ഇടതൂർന്ന വനങ്ങളും മലകളുമാണ്. സമുദ്ര നിരപ്പിൽ നിന്നും 2100 അടി ഉയരത്തിലായാണ് തടാകത്തിന്റെ സ്ഥാനം. ചുറ്റും നടക്കുവാനായി നടപ്പാത തയ്യാറാക്കിയിട്ടുള്ള തടാകത്തിൽ പെഡൽ ബോട്ടുകൾ സവാരിക്കായി ഉണ്ട്. തടാകത്തിൽ നിറയേ നീല ഇനത്തിൽ പെട്ട ആമ്പലുകൾ കാണാം.

പൂക്കോട് തടാകത്തിൽ മാത്രം കാണപെടുന്ന പരൽ മത്സ്യം ആണ് പൂക്കോടൻ പരൽ.

വൈത്തിരിയിലുള്ള ഈ തടാകം വയനാട്ടിലെ പ്രധാന വിനോദസഞ്ചാര ആകർഷണമാണ്. ഒരു മീൻ വളർത്തൽ കേന്ദ്രവും ഹരിതഗൃഹവും ഇവിടെ ഉണ്ട്. വയനാട്ടിൽ നിന്നുള്ള സുഗന്ധവ്യഞ്ജനങ്ങളും കരകൌശല വസ്തുക്കളും ഇവിടെ വാങ്ങുവാൻ കിട്ടും. 13 ഏക്കറാണ് തടാകത്തിന്റെ വിസ്തീർണ്ണം. തടാകത്തിലെ ഏറ്റവും കൂടിയ ആഴം 6.5 മീറ്റർ ആണ്. വൈത്തിരിക്ക് മൂന്നുകിലോമീറ്റർ തെക്കായി ആണ് ഈ തടാകം സ്ഥിതിചെയ്യുന്നത്. 

അടുത്തകാലത്തായി ടൂറിസത്തെ മുൻ‌നിർത്തി നിർമ്മിച്ച മിനുക്കുപണികൾ തടാകത്തിന്റെ വന്യ സൗന്ദര്യം നശിപ്പിച്ചു എന്ന് ആരോപണമുണ്ട്.

## എത്താനുള്ള വഴി

കോഴിക്കോട് നിന്ന്: കോഴിക്കോട് നിന്നുവരുമ്പോൾ വയനാട് ചുരം കയറിക്കഴിഞ്ഞുകാണുന്ന ആദ്യ സ്ഥലമായ ലക്കിഡിയിൽ നിന്നും ഏകദേശം 2 കിലോമീറ്റർ കല്പറ്റ റോഡിൽ സഞ്ചരിച്ചാൽ ഇടതു വശത്തായി പൂക്കോട് തടാകത്തിലേക്കുള്ള വഴി കാണാം. തടാകത്തിനടുത്തു തന്നെ ഒരു ശ്രീ നാരായണ ഗുരുകുലം ഉണ്ട്. മനോഹര വൃക്ഷങ്ങൾ നിറഞ്ഞു നിൽക്കുന്നിടമാണിവിടം

അടുത്തുള്ള പ്രധാന സ്ഥലങ്ങൾ വൈത്തിരി,കൽപ്പറ്റ,   സുൽത്താൻ ബത്തേരി, മുത്തങ്ങ, ചുണ്ടേൽ എന്നിവയാണ്. 

ചിത്രം:Pookkodu lake.JPG|പൂക്കോട് തടാകം
File:Blue water lillys from pookote lake wayanad.JPG| വയനാട് പൂകോട് തടാകത്തിൽ വിരിഞ്ഞു നിൽക്കുന്ന നീല ആമ്പൽ പൂക്കൾ
ചിത്രം:Pookkode.JPG|പൂക്കോട് തടാകം മറ്റൊരു കാഴ്ച
ചിത്രം:പൂക്കോട് തടാകം ഒരു ദൃശ്യം.jpg|പൂക്കോട് തടാകം, ഒരു ദൃശ്യം
File:Pookot lake views.JPG|പൂക്കോട് തടാകം
File:Pookot lake views (4).JPG|ഇൻഫോ ബോർഡ്‌ 
File:Pookot lake views (3).JPG
File:Monkey from wayanad (8).JPG|ഇൻഫോ ബോർഡ്‌ 
File:Pookkotte lake (18).JPG|പൂക്കോട് തടാകം, വയനാട്, കേരളം
ലഘുചിത്രം


## പുറത്തേക്കുള്ള കണ്ണികൾ
*Photos of Pookode Lake
* പനോരമിക് ദൃശ്യം 

വർഗ്ഗം:വയനാട് ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ ശുദ്ധജലതടാകങ്ങൾ
ലക്കിടി

ലഘുചിത്രം|Lakkidi School
കേരളത്തിലെ വയനാട് ജില്ലയുടെ പ്രവേശന കവാടമാണ് **ലക്കിടി**. ദക്ഷിണേന്ത്യയിൽ തന്നെ ഏറ്റവും കൂടുതൽ മഴ ലഭിക്കുന്ന പ്രദേശങ്ങളിലൊന്നാണ് ലക്കിടി. സമുദ്രനിരപ്പിൽ നിന്ന് 700 മീറ്റർ ഉയരത്തിൽ താമരശ്ശേരി ചുരത്തിനു മുകളിലായാണ് ലക്കിടി സ്ഥിതിചെയ്യുന്നത്. ലക്കിടിക്ക് ഏറ്റവും അടുത്തുള്ള പട്ടണം 5 കിലോമീറ്റർ അകലെയുള്ള വൈത്തിരി ആണ്.  *[[ചെയിൻ മരം]]*, പൂക്കോട് തടാകം, ചുരത്തിലെ പല പ്രകൃതി വീക്ഷണ സ്ഥലങ്ങൾ, പല വിനോദസഞ്ചാര കേന്ദ്രങ്ങൾ, തുടങ്ങിയവ ലക്കിടിയുടെ 5 കിലോമീറ്റർ ചുറ്റളവിലായി ഉണ്ട്.

കോഴിക്കോടുനിന്നും 58 കിലോമീറ്റർ ദൂരെയാണ് ലക്കിടി. വൈത്തിരിക്ക് 5 കിലോമീറ്റർ തെക്കായി ആണ് ലക്കിടിയുടെ സ്ഥാനം. പച്ചപുതച്ച മലനിരകളും അരുവിയും കാടും തെക്കോട്ടുള്ള മനയടിവാരങ്ങളുടെ  ഉയരത്തിൽനിന്നുള്ള സുന്ദരമായ കാഴ്ചയും നയനാനന്ദകരമാണ്. അടിവാരത്തു നിന്നും ലക്കിടിയിലേക്കുള്ള ചുരം റോഡിലൂടെയുള്ള 12 കിലോമീറ്റർ യാത്ര വളരെ മനോഹരമാണ്. ഈ വഴിയിൽ 9 ഹെയർപിൻ വളവുകൾ ഉണ്ട്. 

പാലക്കാട് ജില്ലയിലെ കിള്ളിക്കുറിശ്ശിമംഗലത്തിനും ലക്കിടി എന്ന അപരനാമം ഉണ്ട്. ഭാരതപ്പുഴയുടെ തീരത്തുള്ള ഈ സ്ഥലത്താണ് മലയാളത്തിലെ ഹാസ്യകവിയായ കുഞ്ചൻ നമ്പ്യാർ ജനിച്ചത്. കുഞ്ചൻ സ്മാരകവും ഇവിടെയാണുള്ളത്. ഒരു പ്രമുഖ വിനോദസഞ്ചാര കേന്ദ്രമാണ് കിള്ളിക്കുറിശ്ശിമംഗലം.

## ഇതും കാണുക
* കിള്ളിക്കുറിശ്ശിമംഗലം

വർഗ്ഗം:വയനാട് ജില്ലയിലെ പട്ടണങ്ങൾ